***Proiect***

**GUVERNUL REPUBLICII MOLDOVA**

**HOTĂRÎRE**

**nr.\_\_\_\_\_din \_\_\_\_\_\_\_\_\_\_\_\_\_\_\_\_2015**

**mun. Chişinău**

**pentru implementarea Legii nr.215 din 4 noiembrie 2011**

**cu privire la frontiera de stat a Republicii Moldova**

În temeiul prevederilor rart.7 alin.(3), art.15 alin.(5), art.23 alin.(2) lit.e), art.28 alin.(3), art.35 alin.(5) şi (9), art.36 alin.(1), art.37 alin.(1) şi art.41 alin.(2) din Legea nr.215 din 4 noiembrie 2011 cu privire la frontiera de stat a Republicii Moldova (Monitorul Oficial al Republicii Moldova, 2012, nr.76-80, art.243),

**Guvernul HOTĂRĂŞTE:**

1. Se aprobă:

regulile suplimentare privind controlul frontierei, conform anexei nr.1;

regulile de regim în punctele de trecere a frontierei de stat, conform anexei nr.2;

lista punctelor de trecere a frontierei de stat ale Republicii Moldova, conform anexei nr.3;

normele tehnice de înzestrare a punctelor de trecere a frontierei de stat, conform anexei nr.4;

regulile de eliberare a permisului de activitate în punctele de trecere a frontierei de stat, conform anexei nr.5;

regulile specifice ale regimului zonei de frontieră, conform anexei nr.6.

1. Organele centrale de specialitate ale administraţiei publice şi celelalte autorităţi şi instituţii implicate vor asigura implementarea prezentei hotărîri în limitele alocaţiilor aprobate în bugetul de stat pe anul respectiv şi din alte surse ce nu contravin legislaţiei.
2. Se abrogă Hotărîrea Guvernului nr.926 din 12 decembrie 2012 pentru implementarea legii nr.215 din 4 noiembrie 2011 cu privire la frontiera de stat a Republicii Moldova (Monitorul Oficial al Republicii Moldova, 2012, nr.270-272, art.1041).
3. Punctul 15 din modificările și completările ce se operează în unele hotărîri ale Guvernului, aprobate prin Hotărîrea Guvernului nr.312 din 5 mai 2014 (Monitorul Oficial al Republicii Moldova, 2014, nr.110-114, art.340) se abrogă.

**PRIM-MINISTRU**

**Contrasemnează:**

**ministrul afacerilor externe**

**şi integrării europene**

**ministrul afacerilor interne**

**ministrul finanţelor**

**ministrul transporturilor şi**

**infrastructurii drumurilor**

Anexa nr.1

la Hotărîrea Guvernului

nr. din

**REGULILE SUPLIMENTARE**

**privind controlul frontierei**

**I. Dispoziţii generale**

1. Prezentele Reguli stabilesc:
2. condiţiile de creare a culoarelor, categoriile de persoane şi regulile de trafic prin culoare în punctele de trecere a frontierei de stat (în continuare – puncte de trecere);
3. categoriile de persoane ale căror acte de călătorie nu se ştampilează;
4. regulile specifice de control la trecerea frontierei pentru anumite categorii de persoane;
5. regulile specifice de control al frontierei pentru anumite tipuri de frontieră de stat şi mijloace de transport;
6. regulile cu privire la înregistrarea informaţiilor;
7. regulile cu privire la modul şi condiţiile transmiterii şi procesării informaţiei de către transportatorii aerieni;
8. regulile de trecere a frontierei de stat de către echipele de acordare a ajutorului (echipaje de intervenţie) în caz de situaţii excepţionale şi situaţii de urgenţă;
9. prezumţia cu privire la îndeplinirea condiţiilor referitoare la durata şederii în Republica Moldova.

**II. Condiţiile de creare a culoarelor, categoriile**

**de persoane şi regulile de trafic prin culoare în punctele**

**de trecere a frontierei de stat**

1. Traficul în punctele de trecere poate fi separat prin culoare, pentru a asigura nivelul optim al fluxului de persoane şi mijloace de transport la trecerea frontierei. Culoarele sînt diferenţiate prin intermediul indicatoarelor prevăzute în anexa nr.1 la prezentele Reguli în funcție de specificul punctului de trecere, condiţii de trafic şi infrastructură ce impun acest lucru. Culoarele pot fi instalate în orice moment, în circumstanţe excepţionale, şi acolo unde condiţiile de trafic şi infrastructură impun acest lucru. În conformitate cu tratatele internaţionale la care este parte, Republica Moldova cooperează cu ţările vecine în vederea instalării de culoare în punctele de trecere.
2. Pentru asigurarea fluidizării traficului de persoane şi a mijloacelor de transport care traversează frontiera de stat prin punctele de trecere, culoarele sînt diferenţiate prin intermediul indicatoarelor clar vizibile.
3. În punctele de trecere rutiere, feroviare, fluviale, portuare şi aeriene, cetăţenii Republicii Moldova folosesc culoarele stabilite în părţile A,B şi C ale anexei nr.1 la prezentele Reguli.
4. Străinii care sînt exonerați de la obligativitatea deținerii vizei la traversarea frontierei de stat a Republicii Moldova, precum și străinii care dețin un permis de ședere valabil pe teritoriul Republicii Moldova folosesc culoarele stabilite în părţile B şi C ale anexei nr.1 la prezentele Reguli. Celelalte persoane folosesc culoarul stabilit în partea C a anexa nr.1 la prezentele Reguli.
5. Informaţiile cuprinse în indicatoarele menţionate în anexa nr.1 la prezentele Reguli sînt afişate în limba de stat şi în cel puţin o limbă de circulaţie internaţională.
6. În punctele de trecere fluviale, portuare şi terestre, traficul mijloacelor de transport se separă în culoare cu ajutorul indicatoarelor stabilite în partea D a anexei nr.1 la prezentele Reguli.
7. În funcţie de circumstanţele apărute se permite schimbarea culoarelor, direcţiilor de deplasare.
8. În cazul survenirii unui dezechilibru în trafic într-un anumit punct de trecere, regulile aplicabile pentru folosirea diferitor culoare pot fi suspendate de Poliţia de Frontieră şi de Serviciul Vamal pentru perioada de timp necesară eliminării acestuia.

**III. Categoriile de persoane ale căror acte de călătorie**

**nu se ştampilează**

1. Nu se aplică ştampila de intrare sau de ieşire:
2. pe paşapoartele cetăţenilor Republicii Moldova;
3. pe actele de călătorie ale şefilor de stat şi ale demnitarilor, inclusiv ale membrilor de familie care îi însoțesc, a căror sosire a fost anunţată oficial, în termen de 72 de ore pînă la trecerea frontierei, prin intermediul Ministerului Afacerilor Externe și Integrării Europene;
4. pe licenţa pilotului sau pe certificatul (legitimaţia) de membru al echipajului aeronavei şi pe legitimaţia de inspector pentru siguranţa zborului;
5. pe actele de călătorie şi pe actele de identitate ale personalului navigant inclus în rolul de echipaj al oricăror nave ce intră în port şi nu efectuează procedura de schimbare a echipajului, pe actele de călătorie ale pasagerilor incluşi în lista de pasageri aflaţi la bordul navelor care efectuează croaziere şi urmează un itinerar stabilit în prealabil care cuprinde un program de activităţi turistice în diverse porturi şi care nu îmbarcă şi nu debarcă pasageri în cursul călătoriei şi care nu sînt supuse controlului la trecerea frontierei, sau a navelor de mărfuri şi călători al căror port de debarcare nu este un port din Republica Moldova (tranzit);
6. pe actele de călătorie ale rezidenţilor din zona de frontieră care beneficiază de regimul micului trafic de frontieră, la prezentarea permisului de mic trafic;
7. pe actele de călătorie ale rezidenţilor din raioanele de frontieră care beneficiază de regimul de trecere simplificat, la confirmarea domiciliului;
8. pe actele de călătorie ale personalului însoţitor la bordul trenului;
9. pe cărțile de identitate ale cetățenilor străini, acceptate pentru traversarea frontierei de stat a Republicii Moldova.
10. Actele de călătorie ale străinilor se ştampilează la fiecare intrare/ieşire în/din Republica Moldova, cu excepţia cazurilor prevăzute de legislaţie.

**IV. Regulile specifice de control la trecerea frontierei**

**pentru anumite categorii de persoane**

**Secţiunea 1. Dispoziţii generale**

1. Regulile specifice stabilite în prezentul capitol se aplică controalelor următoarelor categorii de persoane:
2. şefii de stat, de guvern şi membrii delegaţiilor care îi însoțesc;
3. piloţii aeronavelor şi echipajele acestora;
4. personalul navigant;
5. deţinătorii paşapoartelor diplomatice, oficiale, de serviciu, precum şi a membrilor organizaţiilor internaţionale;
6. muncitori transfrontalieri;
7. minori.

**Secţiunea 2. Şefii de stat, de guvern şi membrii**

**delegaţiilor care îi însoţesc**

1. Şefii de stat şi de guvern şi membrii delegaţiei acestora ale căror sosire şi plecare au fost anunţate oficial Poliţiei de Frontieră prin intermediul Ministerului Afacerilor Externe și Integrării Europene, sînt supuşi controlului minim la trecerea frontierei.

**Secţiunea 3. Piloţii aeronavelor şi alţi membri**

**ai echipajului**

1. Posesorii licenţei de pilot sau certificatului (legitimaţiei) care atestă calitatea de membru al echipajului de zbor sau legitimaţiei de inspector pentru siguranţa zborului, conform prevederilor anexei nr.9 din Convenţia privind aviaţia civilă internaţională, semnată la Chicago la 7 decembrie 1944, ratificată prin Hotărîrea Parlamentului nr.97-XIII din 12 mai 1994, în exercitarea atribuţiilor şi în baza documentelor menţionate, pot:
2. să se îmbarce/debarce în/din aeroportul de escală sau aeroportul de sosire situat pe teritoriul Republicii Moldova;
3. să intre pe teritoriul localităţii din Republica Moldova în care este situat aeroportul de escală sau de sosire, pe un termen de pînă la 72 de ore;
4. să se deplaseze, prin orice mijloc de transport, către un aeroport situat pe teritoriul Republicii Moldova, pentru a se îmbarca pe aeronavă.
5. În alte situaţii, faţă de posesorii licenţei de pilot sau certificatului care atestă calitatea de membru al echipajului se aplică prevederile legale cu privire la condiţiile de intrare în Republica Moldova.
6. Membrilor echipajelor aeronavelor se acordă prioritate la efectuarea controlului la trecerea frontierei doar cînd este posibil, fiind supuşi controlului minim. Aceştia vor fi controlaţi înaintea pasagerilor sau în locuri special amenajate pentru acest scop.

**Secţiunea 4. Personalul navigant**

1. Poliţistul de frontieră poate autoriza marinarilor care deţin un act de identitate a personalului navigant, eliberat în conformitate cu Convenţia Organizaţiei Internaţionale a Muncii nr.185 (revizuită) privind actele de identitate ale personalului navigant, adoptată la Geneva la 19 iunie 2003, ratificată de Parlamentul Republicii Moldova prin Legea nr.31-XVI din 23 februarie 2006, Convenţia nr.108 a Organizaţiei Internaţionale a Muncii privind actele de identitate pentru personalul navigant, adoptată la Geneva la 13 mai 1958, ratificată prin Hotărîrea Parlamentului nr.600-XIV din 30 septembrie 1999, Convenţia din 9 aprilie 1965 privind facilitarea traficului maritim internaţional (FAL), adoptată la Londra la 9 aprilie 1965 şi cu prevederile actelor normative în vigoare, intrarea pe teritoriul Republicii Moldova şi deplasarea la ţărm în zona portului în care a acostat nava acestora sau în localitatea aflată în vecinătatea portului, fără să se prezinte la punctul de trecere, cu condiţia ca aceştia să fie înscriși în rolul de echipaj care a fost în prealabil prezentat pentru control Poliţiei de Frontieră, cu cel puţin 72 de ore înainte de intrarea pe teritoriul Republicii Moldova.
2. Conform rezultatelor analizei riscurilor legate de securitatea statului şi de combatere a migraţiei ilegale, marinarii pot fi supuşi controlului la trecerea frontierei de către poliţiştii de frontieră, înainte de a coborî de pe navă.
3. Dacă marinarul constituie un pericol în adresa securităţii statului, ordinii şi sănătăţii publice, acestuia i se poate refuza permisiunea de a coborî de pe navă.
4. Marinarii se supun controlului la trecerea frontierei conform regulilor generale de trecere a frontierei dacă intenţionează să rămînă în alte localităţi decît cea în care este situat portul.

**Secţiunea 5. Deţinătorii paşapoartelor diplomatice, oficiale**

**sau de serviciu şi membrii organizaţiilor internaţionale**

1. Deţinătorilor paşapoartelor diplomatice, oficiale sau de serviciu, eliberate de state străine, recunoscute sau acceptate de Republica Moldova, precum şi posesorilor documentelor eliberate de organizaţiile internaţionale menţionate în punctul 25, care călătoresc în interes de serviciu, precum şi membrilor de familie care îi însoţesc, la punctele de trecere, li se poate acorda prioritate faţă de ceilalţi călători, chiar dacă urmează să obţină viza de intrare. Persoanelor care deţin aceste documente nu li se solicită să probeze că au suficiente mijloace de întreţinere.
2. Persoanelor care se prezintă la frontieră şi invocă privilegii, imunităţi şi alte scutiri, poliţiştii de frontieră le solicită să prezinte dovezi ale statutului pe care îl invocă, inclusiv documente necesare, în special certificate eliberate de statele acreditante, paşaportul diplomatic sau alte documente. Dacă există îndoieli, poliţistul de frontieră poate solicita Ministerului Afacerilor Externe şi Integrării Europene să stabilească autenticitatea documentului.
3. Membrii acreditaţi ai misiunilor diplomatice şi oficiilor consulare, precum şi membrii familiilor acestora pot intra în Republica Moldova prezentînd cardul de acreditare şi un act de călătorie valabil. Poliţiştii de frontieră nu pot să refuze deţinătorilor paşapoartelor diplomatice, oficiale sau de serviciu, intrarea/ieşirea pe/de pe teritoriul Republicii Moldova fără consultarea prealabilă a Ministerului Afacerilor Externe şi Integrării Europene. Aceeaşi procedură se aplică şi în cazul în care în sistemele informaţionale integrate naţionale a fost introdus un consemn faţă de asemenea persoane.
4. Documentele eliberate de organizaţiile internaţionale în interes de serviciu sînt următoarele:
5. legitimațiile de liberă trecere al Naţiunilor Unite, eliberate pentru personalul Naţiunilor Unite şi al agenţiilor subordonate, în temeiul Convenţiei privind privilegiile şi imunităţile instituţiilor specializate, adoptată la New York la 21 noiembrie 1947 de către Adunarea Generală a Organizaţiei Naţiunilor Unite;
6. permisul de liberă trecere al Comunităţii Europene (CE);
7. permisul de liberă trecere al Comunităţii Europene a Energiei Atomice (Euratom);
8. certificatul de legitimare eliberat de Secretarul General al Consiliului Europei;
9. documentele eliberate în conformitate cu articolul III alineatul (2) din Convenţia dintre statele-părţi la Tratatul Atlanticului de Nord cu privire la statutul forţelor lor armate (cărţi de identitate militare, însoţite de un ordin de misiune, de o foaie de drum, de un ordin de misiune individual sau colectiv) şi documentele eliberate în cadrul Parteneriatului pentru Pace.

**Secţiunea 6. Muncitorii transfrontalieri**

1. Procedurile pentru controlul muncitorilor transfrontalieri sînt stabilite în conformitate cu regulile generale cu privire la controlul la trecerea frontierei. Muncitorii transfrontalieri care sînt cunoscuţi de către poliţiştii de frontieră datorită frecventelor treceri ale frontierei de stat, pe la acelaşi punct de trecere şi care nu sînt obiectul unui consemn în sistemele informaţionale integrate naţionale, pot fi obiectul unui control minim, pentru a se asigura că deţin un act de călătorie şi îndeplinesc condiţiile necesare intrării/ieșirii în/din Republica Moldova. Un control amănunţit la trecerea frontierei se efectuează faţă de aceste persoane ocazional şi la intervale neregulate, fără a se anunţa în prealabil.

**Secţiunea 7. Minorii**

1. Minorii, cetățeni ai Republicii Moldova se află sub protecția statului fiindu-le aplicabile prevederile Legii cetățeniei Republicii Moldova și Legii cu privire la intrarea, ieșirea în Republica Moldova, chiar dacă deţin o altă cetățenie și prezintă la controlul trecerii frontierei doar actele de călătorie eliberate de către autoritățile străine.
2. În cazul minorilor însoţiţi, poliţistul de frontieră verifică dacă persoanele care-i însoţesc au drepturi părinteşti asupra lor, în special în cazurile în care minorii sînt însoţiţi doar de un adult şi există motive serioase de suspiciune că aceştia ar fi putut fi luaţi ilegal din custodia persoanei/persoanelor care exercită în mod legal drepturile părinteşti asupra lor. În acest caz, poliţistul de frontieră va efectua controale suplimentare pentru a detecta orice neconcordanţă sau contradicţie cu informaţiile oferite.
3. În cazul minorilor străini, care călătoresc neînsoţiţi, poliţiştii de frontieră se asigură, că minorii nu părăsesc teritoriul împotriva voinţei persoanei/persoanelor care exercită în mod legal drepturile părinteşti asupra lor.

**V. Regulile specifice de control al frontierei**

**pentru anumite tipuri de frontieră de stat şi mijloace de transport**

**Secţiunea 1. Controlul traficului rutier**

1. În vederea garantării unor controale eficiente asupra persoanelor şi mijloacelor de transport în timpul asigurării siguranţei şi fluidităţii traficului rutier, fluxurile în punctele de trecere se regularizează într-o manieră adecvată. În cazul în care este necesar, Republica Moldova poate încheia tratate bilaterale pentru direcţionarea şi blocarea traficului. La frontierele terestre, dacă circumstanţele permit, Republica Moldova poate instala sau opera culoare separate la punctele de trecere, în conformitate cu prevederile capitolului II din prezentele Reguli. În circumstanţe excepţionale şi în cazul în care situaţia traficului şi condiţiile de infrastructură reclamă, utilizarea culoarelor separate poate fi suspendată de Poliţia de Frontieră şi de Serviciul Vamal.
2. Persoanele care călătoresc cu mijloace de transport rămîn în interiorul lor în timpul controalelor. Persoanelor li se poate solicita să coboare din mijlocul de transport. Controalele amănunţite se efectuează în locuri special amenajate sau în alte încăperi de serviciu. În interesul asigurării siguranţei personalului, controalele se efectuează, după posibilitate, de către doi poliţişti de frontieră.
3. Conducătorul vehiculului este obligat să asigure lizibilitatea numerelor de înmatriculare și numerele de identificare a agregatelor cu numerele de fabricare pregătite pentru verificare.

**Secţiunea 2. Controlul traficului feroviar**

1. Controlului la trecerea frontierei sînt supuşi pasagerii şi personalul însoţitor la bordul trenului care traversează frontiera de stat, precum şi trenurile marfare şi trenurile goale. Aceste controale se efectuează în unul din următoarele moduri:
2. în prima gară/stație feroviară de sosire sau în ultima gară/stație feroviară de plecare de pe teritoriul Republicii Moldova;
3. în tren, în timpul călătoriei.
4. Republica Moldova poate încheia tratate bilaterale cu privire la modalitatea de efectuare a acestor controale.
5. Prin derogare de la punctul 34 şi în vederea facilitării fluxurilor de trafic feroviar ale trenurilor de pasageri, Republica Moldova, pe itinerarul acestor trenuri ce vin din state străine, poate decide, prin acord comun cu statul vecin, să efectueze controlul persoanelor, în unul din următoarele moduri:
6. în gările/stațiile feroviare amplasate pe teritoriul statului vecin, în imediata apropiere a frontierei;
7. în gările/stațiile feroviare amplasate pe teritoriul Republicii Moldova, în imediata apropiere a frontierei;
8. în tren, pe parcursul deplasării acestuia dintre gările/stațiile feroviare de pe teritoriul Republicii Moldova, care tranzitează o porțiune de teren a statului vecin, cu sau fără opriri;
9. în tren, pe parcursul deplasării acestuia de la sau spre frontiera de stat, sau pe parcursul deplasării acestuia de la o gară/stație feroviară spre altă gară/stație feroviară, situate pe teritoriul Republicii Moldova.
10. Poliţistul de frontieră poate efectua controlul spaţiilor goale ale vagoanelor trenului, iar la cererea poliţistului de frontieră este implicat inspectorul de tren pentru a se asigura că persoanele sau obiectele care urmează a fi supuse controlului la trecerea frontierei nu sînt ascunse în tren.
11. Cînd există motive întemeiate pentru a crede că în tren se ascund persoane semnalate sau suspectate de comiterea unei infracţiuni ori străini care intenţionează să intre ilegal în Republica Moldova, poliţistul de frontieră, dacă nu poate acţiona în conformitate cu prevederile legislaţiei în vigoare, informează autorităţile competente ale statelor vecine.

**Secţiunea 3. Controlul traficului aerian**

1. În aeroporturile internaţionale, comisiile aeroportuare de securitate aeronautică controlează ca administraţia aeroportului să ia măsurile necesare pentru a separa fluxurile de pasageri ale zborurilor interne de fluxurile de pasageri ale zborurilor internaţionale. În acest scop, în aeroporturile internaţionale se stabileşte o infrastructură adecvată.
2. Locul unde se efectuează controlul la trecerea frontierei este stabilit în conformitate cu următoarea procedură:
3. pasagerii unui zbor dintr-un stat străin care se îmbarcă pentru un zbor intern sînt supuşi controlului de intrare la aeroportul de sosire în Republica Moldova. Pasagerii unui zbor intern care se îmbarcă pentru un zbor către un stat străin (pasageri de transfer) sînt supuşi controlului la ieşire din Republica Moldova pe ultimul aeroport din Republica Moldova;
4. pentru zborurile dinspre sau spre un stat străin care nu au pasageri de transfer şi pentru zborurile care fac mai multe escale în aeroporturile Republicii Moldova şi în care nu se schimbă aeronava:
5. pasagerii zborurilor dinspre sau spre state străine unde nu există un transfer precedent sau ulterior de pasageri pe teritoriul Republicii Moldova, sînt supuşi controlului la intrare în aeroportul de sosire şi controlului la ieşire în aeroportul de plecare;
6. pasagerii zborurilor dinspre sau spre state străine, cu mai mult de o escală pe teritoriul Republicii Moldova şi în care nu se schimbă aeronava (pasageri de tranzit) şi cu condiţia că pasagerii nu pot fi îmbarcaţi în aeronavă pentru distanţa situată pe teritoriul Republicii Moldova, sînt supuşi unui control la intrare pe aeroportul de destinaţie şi unui control la ieşire pe aeroportul de îmbarcare;
7. pentru zborurile dinspre state străine cu mai mult de-o escală pe teritoriul Republicii Moldova, în cazul în care companiile aeriene au posibilitate să îmbarce pasageri doar pentru distanţa rămasă pe teritoriul Republicii Moldova, pasagerii sînt supuşi controlului la ieşire pe aeroportul de îmbarcare şi unui control la intrare pe aeroportul de destinaţie. Controlul pasagerilor care, în timpul escalelor, se află la bordul aeronavei şi nu s-au îmbarcat pe teritoriul Republicii Moldova se va efectua în conformitate cu lit.b) din punctul dat. Procedura inversă se aplică acelei categorii de zboruri a căror ţară de destinaţie este un stat străin.
8. Controlul la trecerea frontierei nu se efectuează în aeronavă sau la poarta de îmbarcare, cu excepţia cazurilor cînd este justificat în baza analizei riscurilor legate de securitatea statului şi migraţia ilegală. Pentru a se asigura ca la aeroporturile desemnate ca puncte de trecere, persoanele sînt controlate în conformitate cu regulile stabilite cu privire la controlul la trecerea frontierei, autorităţile aeroportuare iau măsurile necesare pentru a direcţiona traficul de pasageri spre facilităţile rezervate pentru control. Operatorul aerian/de aeroport, în comun cu autorităţile de control, ia măsurile necesare pentru a preveni intrarea şi ieşirea persoanelor neautorizate în zonele rezervate, de exemplu în zona de tranzit. Controalele la trecerea frontierei nu se efectuează în zona de tranzit, cu excepţia cazurilor cînd acestea sînt justificate în baza analizei riscurilor legate de securitatea statului şi migraţia ilegală. Controale în această zonă pot fi efectuate asupra persoanelor care fac obiectul obligativităţii de viză de tranzit aeroportuar pentru a verifica dacă acestea se află în posesia unei asemenea vize.
9. În cazuri de forţă majoră, urgenţă medicală şi cazuri excepţionale, de pericol iminent sau la solicitările autorităţilor competente, o aeronavă care efectuează un zbor dinspre un stat străin aterizează pe un teren de aterizare care nu este un punct de trecere, acea aeronavă poate să continue zborul numai după obţinerea autorizaţiei eliberate de Poliţia de Frontieră după coordonarea cu Serviciul Vamal. Aceeaşi procedură se va aplica şi aeronavei care efectuează un zbor dinspre un stat străin şi aterizează fără permisiune. În orice eventualitate, prevederile legislaţiei ce reglementează controlul la trecerea frontierei se aplică controalelor persoanelor de la bordul acelei aeronave.
10. În aerodromurile prin care sînt autorizate zborurile dinspre sau către state străine, se iau măsuri ca persoanele să fie controlate în conformitate cu legislaţia cu privire la controlul la trecerea frontierei.
11. În aerodromuri se poate renunţa să se facă înzestrări adecvate pentru a se asigura ca fluxurile de pasageri pentru zboruri interne de celelalte zboruri sînt separate fizic. De asemenea, în lipsa orarului regulat al zborurilor, prezenţa permanentă a poliţiştilor de frontieră nu este necesară, cu condiţia ca administratorul aerodromului/aeroportului va anunța obligatoriu în timp util Poliția de Frontieră pentru a asigura prezența poliţiştilor de frontieră pentru efectuarea controlului la trecerea frontierei și controlul de securitate aeronautică.
12. Cînd nu este asigurată prezenţa permanentă a poliţiştilor de frontieră în aerodrom, conducerea aerodromului va notifica, în prealabil cu cel puţin 3 ore, pe canale oficiale, Poliția de Frontieră despre sosirea/plecarea aeronavelor dinspre/spre state străine.
13. În cazul unor zboruri private dinspre sau spre state străine, comandantul aeronavei transmite Poliţiei de Frontieră, înaintea decolării, o declaraţie generală în conformitate cu anexa nr.2 din Convenţia privind aviaţia civilă internaţională, semnată la Chicago la 7 decembrie 1944, ratificată prin Hotărîrea Parlamentului nr.97-XIII din 12 mai 1994 privind aderarea Republicii Moldova la unele acte internaţionale referitoare la aviaţia civilă internaţională, şi informaţii privind identitatea pasagerilor.
14. Aranjamentele pentru intrarea şi ieşirea planoarelor, aeronavelor ultra-uşoare, elicopterelor, aeronavelor mici capabile să zboare doar pe distanţe scurte şi a aeronavelor sînt stabilite de legislaţia în vigoare şi de tratatele internaţionale la care Republica Moldova este parte.

**Secţiunea 4. Controlul traficului fluvial**

1. Controlul la trecerea frontierei a persoanelor şi navelor se efectuează în portul de destinaţie sau de plecare, la bordul navei sau într-o zonă stabilită separat pentru acest scop, aflată în imediata apropiere a navei. În conformitate cu tratatele internaţionale în domeniu la care Republica Moldova este parte, controlul la trecerea frontierei poate fi efectuat şi în timpul călătoriei, la sosirea sau plecarea navei de pe teritoriul statului străin.
2. Scopul controlului la trecerea frontierei constituie asigurarea îndeplinirii condiţiilor de intrare în Republica Moldova de către echipaj şi pasageri.
3. Căpitanul navei sau agentul portuar întocmeşte în două exemplare rolul de echipaj şi, după caz, lista de pasageri aflaţi la bord şi, pînă la sosirea în port, o transmite prin intermediul agentului portuar Poliţiei de Frontieră. Dacă, din motive de forţă majoră, rolul sau lista nu poate fi expediată, o copie a acestora se expediază la cel mai apropiat punct de trecere sau la căpitănia portului, care o expediază Poliţiei de Frontieră.
4. Un exemplar al rolului sau listei semnate de poliţistul de frontieră se înmînează căpitanului navei care le prezintă la cerere, în port.
5. Căpitanul navei sau agentul portuar informează imediat Poliţia de Frontieră despre orice schimbări în componenţa echipajului navei sau privind numărul de pasageri. De asemenea, căpitanul navei este obligat să informeze imediat Poliţia de Frontieră şi, dacă este posibil, înainte de intrarea navei în port, despre prezenţa la bord a pasagerilor clandestini. Concomitent, pasagerii clandestini vor rămîne sub supravegherea căpitanului navei.
6. Căpitanul navei informează Poliţia de Frontieră despre plecarea navei în timp cuvenit şi, în conformitate cu regulile în vigoare, respectivul port. Dacă căpitanul navei nu poate să informeze Poliţia de Frontieră, el informează autoritatea portuară competentă. Al doilea exemplar al rolului şi listei completate şi semnate se întoarce poliţiştilor de frontieră sau căpităniei portului.

**Secţiunea 5. Controlul navelor**

1. Căpitanul navei sau agentul maritim transmite Poliţiei de Frontieră itinerarul şi programul, cu cel puțin 24 de ore înainte de a ajunge în port, sau cel tîrziu în momentul în care nava părăsește portul anterior, în cazul în care durata călătoriei este mai mică de 24 de ore.
2. Dacă itinerarul unei nave include doar porturi situate pe teritoriul Republicii Moldova, controlul la trecerea frontierei nu se efectuează şi nava poate acosta în porturi care nu reprezintă puncte de trecere. Totuşi, în baza rezultatelor analizei riscurilor legate de securitatea statului şi migraţia ilegală, poate fi efectuat controlul la trecerea frontierei a echipajului şi pasagerilor.
3. Dacă itinerarul unei nave include atît porturi situate pe teritoriul Republicii Moldova, cît şi porturi situate în state străine, controlul la trecerea frontierei se efectuează după cum urmează:
4. în cazul în care o navă vine dintr-un port situat într-un stat străin şi efectuează prima escală într-un port situat pe teritoriul Republicii Moldova, echipajul şi pasagerii sînt supuşi controlului la intrare în baza rolului de echipaj şi a listei de pasageri aflaţi la bordul navei. Pasagerii care coboară de pe navă sînt supuşi controlului la intrare în baza regulilor generale;
5. în cazul în care nava vine dintr-un port situat într-un stat străin şi se deplasează în mai multe porturi situate pe teritoriul Republicii Moldova, echipajul şi pasagerii sînt supuşi controlului la intrare în baza rolului de echipaj şi a listei de pasageri aflaţi la bord, în măsura în care acele roluri sau liste au fost modificate de la data la care nava a sosit de la precedentul port situat pe teritoriul Republicii Moldova. Pasagerii care coboară pe ţărm sînt supuşi controlului la intrare în baza regulilor generale;
6. în cazul navei care vine dintr-un port situat în Republica Moldova şi soseşte într-un alt port din Republica Moldova, pasagerii care coboară pe ţărm nu sînt supuşi controlului la trecerea frontierei, cu excepția cînd acest lucru este cerut de rezultatele analizei riscurilor legate de securitatea statului și migrația ilegală;
7. în cazul navei care părăseşte un port situat în Republica Moldova şi are ca destinaţie un port situat într-un stat străin, echipajul şi pasagerii sînt supuşi controlului la trecerea frontierei în baza regulilor generale.
8. Rolul de echipaj şi lista de pasageri aflaţi la bord includ următoarele date despre persoane:
9. statutul persoanei la bordul navei (pasager sau membru al echipajului/funcția deținută la bordul navei);
10. numele şi prenumele;
11. data naşterii;
12. cetăţenia;
13. numărul şi tipul actului de călătorie şi, după caz, numărul vizei.
14. Căpitanul navei sau agentul portuar transmite Poliţiei de Frontieră rolul de echipaj şi lista de pasageri aflaţi la bord cu cel puţin 24 de ore înainte de sosirea în fiecare port al Republicii Moldova sau, acolo unde călătoria spre acest port durează mai puţin de 24 de ore, imediat după încheierea îmbarcării în portul precedent.
15. Rolul de echipaj şi lista de pasageri aflaţi la bord se ştampilează în primul port de intrare pe teritoriul Republicii Moldova şi în toate cazurile următoare, dacă rolul şi lista este modificată. Rolul şi lista se iau în considerare la evaluarea riscurilor.

**Secţiunea 6. Navigaţia de agrement**

1. Persoanele aflate la bordul unei nave de agrement, venind sau plecînd spre un port situat în Republica Moldova, nu sînt supuse controlului la trecerea frontierei şi pot intra în port dacă acesta nu este punct de trecere, cu excepția cînd acest lucru este cerut de rezultatele analizei riscurilor legate de securitatea statului și migrația ilegală.
2. O navă de agrement venind dintr-un stat străin poate, în cazuri excepţionale, să intre într-un port care nu este un punct de trecere. În acest caz, persoanele aflate la bord informează autorităţile portuare pentru a le fi autorizată intrarea în port. Autorităţile portuare contactează Poliţia de Frontieră din cel mai apropiat port considerat punct de trecere despre sosirea navei. Declaraţia cu privire la pasageri se face prin compararea rolului de echipaj şi a listei de pasageri aflaţi la bordul navei cu cea a autorităţilor portuare. Rolul şi lista se pun la dispoziţia Poliţiei de Frontieră cel tîrziu în momentul sosirii.

**Secţiunea 7. Pescuitul industrial**

1. Echipajele navelor de pescuit industrial care nu au traversat frontiera de stat a Republicii Moldova și se întorc în fiecare zi în portul unde sînt înregistrate sau în oricare port situat pe teritoriul Republicii Moldova, fără să fi staţionat într-un port aflat pe teritoriul unui stat străin, nu sînt supuse controlului la trecerea frontierei, cu excepția cînd acest lucru este cerut de rezultatele analizei riscurilor legate de securitatea statului și migrația ilegală.
2. Echipajele navelor de pescuit industrial neînregistrate în porturile Republicii Moldova sînt controlate în conformitate cu prevederile legale referitoare la marinari.
3. Căpitanul navei este obligat să anunţe autorităţile competente despre orice modificare a rolului de echipaj şi despre prezenţa oricărui pasager la bord.

**Secţiunea 8. Legături navale (feriboturi)**

1. Controlul la trecerea frontierei a persoanelor, mijloacelor de transport, mărfurilor și altor bunuri la feriboturile care fac legături cu porturi din state străine se efectuează la punctul de trecere în conformitate cu legislația în vigoare.

**VI. Regulile cu privire la înregistrarea informaţiilor**

1. În punctele de trecere, informaţia de serviciu şi orice alte informaţii de interes public se înregistrează manual sau electronic. Informaţia ce urmează a fi înregistrată conţine în special:
2. numele poliţistului de frontieră responsabil pentru controlul la trecerea frontierei şi numele celorlalţi poliţişti de frontieră care se află în tură;
3. relaxarea controlului la trecerea frontierei;
4. documentele emise la frontieră, în locul paşapoartelor şi vizelor;
5. persoanele reţinute în conformitate cu prevederile legislaţiei procesual-penale şi contravenţionale, precum şi petiţiile înaintate cu privire la infracţiuni şi contravenţii;
6. persoanele cărora le-a fost refuzată intrarea/ieşirea în/din Republica Moldova (motivul refuzului şi naţionalitatea/cetăţenia) sau aplicată interdicţia de intarare;
7. numărul de securitate al ştampilelor de intrare şi ieşire, identitatea poliţistului de frontieră căruia i-a fost încredinţată ştampila, indiferent de momentul încredinţării sau schimb, informaţiile privind ştampilele furate sau pierdute;
8. plîngerile persoanelor care au fost supuse controalelor trecerii frontierei;
9. măsurile efectuate de autorităţile de ordine publică şi autorităţile judecătoreşti;
10. evenimentele deosebite legate de încălcarea regimului frontierei de stat, regimului şi ordinii publice în punctele de trecere.

**VI. Regulile cu privire la modul şi condiţiile**

**transmiterii şi procesării informaţiei de către**

**transportatorii aerieni**

1. Transportatorii aerieni care operează în Republica Moldova, la finalizarea formalităţilor de îmbarcare a pasagerilor pe care îi vor transporta din afara teritoriului Republicii Moldova către un punct de trecere al Republicii Moldova, au obligaţia să transmită Poliţiei de Frontieră informaţia cu privire la pasageri, stabilită în articolul 41 alin.(1) din Legea nr.215 din 4 noiembrie 2011 cu privire la frontiera de stat a Republicii Moldova.
2. Informaţia cu privire la pasageri se transmite Poliţiei de Frontieră cu trei ore înainte de îmbarcarea pasagerilor prin intermediul poştei electronice sau prin alte mijloace electronice stabilite de comun acord cu companiile aeriene care asigură securitatea prelucrării datelor cu caracter personal, iar în caz de avarie sau disfuncţionalitate a sistemului de transmitere sau primire, prin orice alt mijloc adecvat, stabilit în condiţiile legii prin acorduri încheiate de Departamentul Poliţiei de Frontieră şi transportatorii aerieni.
3. Informaţia transmisă de către transportatorul aerian se utilizează pentru facilitarea controlului la trecerea frontierei prin efectuarea următoarelor activităţi:
4. verificarea îndeplinirii de către străini a condiţiilor de intrare în Republica Moldova;
5. verificarea dacă străinii se află în una dintre situaţiile de nepermitere a intrării în Republica Moldova;
6. verificarea în sistemul informaţional integrat al Poliţiei de Frontieră a datelor transmise de către transportatorul aerian referitoare la persoane.
7. Datele cu caracter personal transmise de către transportatorul aerian se păstrează de Poliţia de Frontieră într-un fişier temporar şi se prelucrează de personalul acesteia, cu respectarea prevederilor legislaţiei cu privire la protecţia datelor cu caracter personal. După traversarea frontierei de stat, Poliţia de Frontieră distruge fișierul ce conține date cu caracter personal în următoarele douăzeci şi patru de ore de la transmiterea lor, cu excepţia cazului în care aceste date sînt necesare ulterior pentru a-i permite să-şi exercite competenţele legale.
8. Transportatorii aerieni au obligaţia ca, înainte de transmiterea datelor prevăzute la punctul66, să informeze pasagerii cu privire la faptul ca acestea fac obiectul comunicării către Poliţia de Frontieră. Informarea se face în condiţiile prevăzute de legislaţia cu privire la protecţia datelor cu caracter personal.
9. Datele transmise Poliţiei de Frontieră pot fi consultate, cu respectarea prevederilor legislaţiei cu privire la protecţia datelor cu caracter personal, de instituţii cu competenţe în domeniul ordinii publice ori securităţii statului, pentru exercitarea atribuţiilor proprii.

**VII. Regulile de trecere a frontierei de stat**

**de către echipele de acordare a ajutorului (echipaje de intervenţie)**

**în caz de situaţii excepţionale şi de urgenţă**

1. În caz de situaţii excepţionale şi/sau alte situaţii de urgenţă, echipele de acordare a ajutorului (echipaje de intervenţie) ale altor state, vor trece frontiera de stat pentru a participa la lichidarea consecinţelor situaţiilor excepţionale şi/sau altor situaţii de urgenţă, în condiţiile stabilite de Guvernul Republicii Moldova şi/sau de tratatele internaţionale la care Republica Moldova este parte.
2. Membrilor echipelor de acordare a ajutorului (echipajelor de intervenţie) li se autorizează trecerea frontierei de stat în temeiul actelor de călătorie, cu condiţia că sînt înscrişi în listele formaţiunii, dacă tratatele internaţionale la care Republica Moldova este parte nu prevăd altfel.
3. Pînă la începerea controlului actelor de călătorie, comandantul echipei de acordare a ajutorului (echipajului de intervenţie) prezintă poliţistului de frontieră lista efectivului pe care o conduce şi documentul care confirmă împuternicirile acestora, ambele aprobate de autorităţile competente ale statelor expeditoare.
4. Membrii echipei de acordare a ajutorului (echipajului de intervenţie) sînt supuşi controlului minim.
5. Accesul şi desfăşurarea activităţilor de lichidare a consecinţelor situaţiilor excepţionale şi de urgenţă în zona de frontieră de către echipele de acordare a ajutorului (echipajele de intervenţie) străine se efectuează cu informarea Poliţiei de Frontieră.
6. Echipele de acordare a ajutorului (echipajele de intervenţie) ale statelor străine tranzitează teritoriul Republicii Moldova conform regulilor stabilite în prezentele Reguli, cu informarea prealabilă a Departamentului Poliţiei de Frontieră de către autoritatea competentă a statului solicitant al ajutorului.

**VIII. Prezumţia cu privire la îndeplinirea**

**condiţiilor referitoare la durata şederii în Republica Moldova**

1. Dacă în actul de călătorie al unui străin nu este aplicată ştampila de intrare, poliţistul de frontieră prezumă faptul că posesorul documentului nu îndeplineşte condiţiile referitoare la termenul legal de şedere în Republica Moldova.
2. Prezumţia este combătută dacă străinul pune la dispoziţia poliţistului de frontieră, prin orice mijloace, probe cum ar fi bilete de transport ori dovada prezenţei în afara Republicii Moldova, prin care se demonstrează respectarea termenului legal de şedere. În asemenea caz poliţistul de frontieră eliberează străinului un formular conform anexei nr.2 la prezentele Reguli. Dacă prezumţia nu este combătută străinul urmează a fi îndepărtat din Republica Moldova conform legislaţiei în vigoare.
3. Străinul care intră în Republica Moldova prin segmentul transnistrean al frontierei moldo-ucrainene este obligat să declare personal despre faptul intrării, în termen de pînă la 72 de ore de la trecerea frontierei de stat a Republicii Moldova, pentru a fi luaţi în evidenţă, la una din următoarele structuri:
4. orice subdiviziune a Biroului migraţie şi azil;
5. orice punct de trecere a frontierei de stat, în care îşi desfăşoară activitatea poliţiştii de frontieră;
6. subdiviziunile ÎS „CRIS „Registru”.
7. La adresarea străinului pentru a fi luat în evidenţă, structura competentă va verifica posesia actului de călătorie şi, după caz, a vizei valabile care permite intrarea în Republica Moldova, dacă nu a fost aplicat anterior un consemn nominal pe numele persoanei în cauză, cît şi respectarea anterioară a termenului legal de şedere a străinului pe teritoriul ţării. În cazul în care străinul întruneşte condiţiile menţionate, acestuia i se eliberează documentul corespunzător, care serveşte temei pentru şederea legală.

În caz contrar străinul este îndepărtat de pe teritoriul Republicii Moldova în conformitate cu legislaţia în vigoare.

Anexa nr.1

la Regulile suplimentare privind

controlul la trecerea frontierei

**Partea A**

|  |
| --- |
| CETĂŢENIIREPUBLICII MOLDOVACITIZENS OF THE REPUBLIC OF MOLDOVA |

**Partea В**

|  |
| --- |
| FĂRĂ VIZĂVISA NOT REQUIRED |

**Partea С**

|  |
| --- |
| TOATEPAŞAPOARTELEALL PASSPORTS |

**Partea D**

|  |  |  |  |  |
| --- | --- | --- | --- | --- |
| CETĂŢENII REPUBLICII MOLDOVACITIZENS OF THE REPUBLIC OF MOLDOVA | http://t1.gstatic.com/images?q=tbn:ANd9GcQqZcyiwD4ntp_SHl4Ym2pmoHxV8kYuh1UvpWYCODmHdq5x3cM9AUTOMOBILECARS |  | TOATEPAŞAPOARTELEALL PASSPORTS | http://t1.gstatic.com/images?q=tbn:ANd9GcQqZcyiwD4ntp_SHl4Ym2pmoHxV8kYuh1UvpWYCODmHdq5x3cM9AUTOMOBILECARS |
|  |
| CETĂŢENII REPUBLICIIMOLDOVACITIZENS OF THE REPUBLIC OF MOLDOVA | http://t0.gstatic.com/images?q=tbn:ANd9GcQwta3uvadPYAYLZx3OXP3oaPEn26oiX2yjUQy_ah49C2jTHFNn4wCAMIOANELORRIES |  | TOATEPAŞAPOARTELEALL PASSPORTS | http://t0.gstatic.com/images?q=tbn:ANd9GcQwta3uvadPYAYLZx3OXP3oaPEn26oiX2yjUQy_ah49C2jTHFNn4wCAMIOANELORRIES |
|  |
| CETĂŢENII REPUBLICII MOLDOVACITIZENS OF THE REPUBLIC OF MOLDOVA | http://t1.gstatic.com/images?q=tbn:ANd9GcSzAc2RiFSPjf5tUL65cY-aToXKPqMO88Cn86_O1i0iHVDUOI_LAUTOBUZEBUSES |  | TOATEPAŞAPOARTELEALL PASSPORTS | http://t1.gstatic.com/images?q=tbn:ANd9GcSzAc2RiFSPjf5tUL65cY-aToXKPqMO88Cn86_O1i0iHVDUOI_L AUTOBUZEBUSES |

Anexa nr.2

la Regulile suplimentare privind

controlul la trecerea frontierei

**FORMULAR**

**Privind aprobarea dovezii de respectare a condiţiilor privind durata şederii pe termen scurt sau intrării legale în Republica Moldova**



**Ministerul Afacerilor Interne al Republicii Moldova**

**Ministry of Internal Affairs of the Republic of Moldova**

**Departamentul Poliţiei de Frontieră**

**Border Police Department**

**MD 2059, mun. Chişinău, str. Petricani 19 tel. (373-22) 264-589, 259-638 fax. (373-22) 259-651 email: politia.frontiera@border.gov.md**

**email:** **dpf@mai.gov.md****pagina-web : www.border.gov.md c/d IDNO 1006601000196**

Aprobarea dovezii de respectare a condiţiilor privind durata şederii pe termen scurt, în cazul în care pe actul de călătorie nu este aplicată o ştampilă de intrare/dovada intrării legale în Republica Moldova

La data ora locul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

în faţa autorităţii subsemnate, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, s-a prezentat:

nume prenume\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

data naşterii \_\_\_\_\_\_\_\_\_ locul naşterii \_\_\_\_\_\_\_\_\_\_\_\_\_\_\_\_\_\_\_\_\_\_\_\_ sex \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

cetăţenie domiciliat în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tipul actului de călătorie \_\_\_\_\_\_\_\_\_\_\_\_\_\_\_ număr \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

eliberat de la data \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

viza nr.\_\_\_\_\_\_\_\_\_\_\_\_\_\_\_\_\_(după caz) eliberată de\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

cu o durată de \_\_\_\_ zile pentru următoarele motive: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În temeiul elementelor de probă prezentate de persoana sus-menţionată privind durata şederii în Republica Moldova, se consideră că persoana a intrat pe teritoriul Republicii Moldova la data de \_\_\_\_\_\_\_\_\_\_\_\_\_ prin punctul de trecere a frontierei de stat \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Date de contact ale autorităţii semnatare:

tel: \_\_\_\_\_\_\_\_\_\_\_\_\_\_\_\_\_\_

fax:\_\_\_\_\_\_\_\_\_\_\_\_\_\_\_\_\_\_

e-mail:\_\_\_\_\_\_\_\_\_\_\_\_\_\_\_\_

Persoana implicată a primit o copie a acestui document.

Persoana în cauză Poliţistul de frontieră

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

L.Ş.

Anexa nr.2

la Hotărîrea Guvernului

nr. din

**REGULILE DE REGIM**

**în punctele de trecere a frontierei de stat**

**I. Dispoziţii generale**

1. Regulile de regim în punctele de trecere a frontierei de stat (în continuare – Reguli) sînt stabilite în conformitate cu Legea nr.215 din 4 noiembrie 2011 cu privire la frontiera de stat a Republicii Moldova, Codul vamal al Republicii Moldova nr.1149-XIV din 20 iulie 2000, Legea nr.92-XVI din 5 aprilie 2007 privind securitatea aeronautică, în scopul creării condiţiilor necesare pentru efectuarea controlului la trecerea frontierei şi a controlului vamal, precum şi a altor tipuri de control al persoanelor, mijloacelor de transport, mărfurilor şi altor bunuri care traversează frontiera de stat a Republicii Moldova.
2. Teritoriul punctului de trecere, în limitele perimetrului stabilit, constituie zona asupra căreia se răsfrîng regulile de regim în punctele de trecere, ordinea publică în acestea fiind asigurată de către poliţiştii de frontieră.
3. În punctele de trecere se stabilesc zone şi încăperi unde nemijlocit se realizează controlul la trecerea frontierei, controlul vamal şi alte activităţi stabilite în conformitate cu legislaţia în vigoare.
4. Prezentele Reguli sînt obligatorii pentru cetăţenii Republicii Moldova, străinii care traversează frontiera de stat a Republicii Moldova, pentru reprezentanţii întreprinderilor şi organizaţiilor, indiferent de forma de organizare, care efectuează transportul internaţional de mărfuri şi pasageri pe cale rutieră, navală, feroviară şi aeriană, precum şi pentru toţi cei care desfăşoară activităţi în punctele de trecere.
5. La punctele de trecere rutiere, feroviare, portuare, fluviale şi aeriene se interzice:
6. intrarea în clădirile administrative ale instituţiilor situate în punctul de trecere, în care accesul este limitat fără acordul poliţiştilor de frontieră şi colaboratorilor vamali;
7. intrarea în încăperile de serviciu ale Poliției de Frontieră şi Serviciului Vamal, în locurile în care se examinează actele de călătorie, precum și în alte spații restricționate fără acordul Poliției de Frontieră, după caz al Serviciului Vamal;
8. trecerea după aliniamentul cabinei de control al trecerii frontierei fără acordul poliţistului de frontieră;
9. fotografierea şi filmarea punctului de trecere şi a procedurilor de control, fără acordul poliţiştilor de frontieră şi colaboratorilor vamali;
10. folosirea dispozitivelor electronice/de altă natură care pot perturba activitatea poliţiştilor de frontieră şi a personalului vamal;
11. scoaterea fără autorizaţie de pe teritoriul punctului de trecere a bunurilor, mărfurilor şi a animalelor fără acordul poliţiştilor de frontieră şi colaboratorilor vamali;
12. introducerea pe teritoriul punctului de trecere a frontierei de stat a armelor de foc, muniţiilor, a substanţelor explozibile şi a altor substanţe periculoase, fără autorizaţie eliberată în conformitate cu legislaţia în vigoare;
13. cazarea în încăperile de serviciu şi în cele auxiliare amplasate pe teritoriul punctului de trecere a frontierei de stat;
14. consumul băuturilor alcoolice;
15. accesul, prezența şi staționarea în zona de control la trecerea frontierei și în zona controlului vamal, fără permisiunea personalului Poliției de Frontieră, respectiv al Serviciului Vamal ce deține atribuții în domeniu;
16. transmiterea actelor, obiectelor, bunurilor şi mărfurilor, pînă la definitivarea controlului la trecerea frontierei, fără permisiunea poliţistului de frontieră şi colaboratorului vamal;
17. fumatul în afara locurilor special amenajate în acest scop;
18. desfășurarea altor activități neautorizate de către Poliția de Frontieră și Serviciul Vamal;
19. abandonarea bunurilor pe teritoriul punctului de trecere;
20. aflarea terţelor persoane în încăperea în care se efectuează controlul la trecerea frontierei, fără autorizarea poliţistului de frontieră;
21. folosirea cuvintelor jignitoare, blasfemiilor, înjurăturilor, limbajului obscen, rasist, defăimător în adresa autorităţilor de control la frontieră şi a persoanelor aflate în punctul de trecere;
22. părăsirea unităților de transport de către conducătorii mijloacelor de transport și pasageri fără permisiunea Poliției de Frontieră și Serviciul Vamal.
23. Monitorizarea şi asigurarea respectării regulilor de regim în punctele de trecere se efectuează de Poliţia de Frontieră şi Serviciul Vamal.
24. Pentru asigurarea respectării regulilor de regim în punctele de trecere, Poliţia de Frontieră în comun cu Serviciul Vamal desfăşoară, la necesitate sau cel puţin trimestrial, controale complexe asupra stării şi corespunderii regimului punctelor de trecere.
25. Rezultatele controalelor se consemnează în proces-verbal, care se prezintă conducerii Poliţiei de Frontieră şi Serviciului Vamal, personalului supus controlului şi şefilor instituţiilor, organizaţiilor, întreprinderilor care activează în punctul de trecere, pentru a lua măsurile necesare ce se impun pentru remedierea încălcărilor identificate şi pentru a îmbunătăţi condiţiile de respectare a regimului în punctul de trecere.

**II. Regulile de regim în punctele**

**de trecere rutiere**

1. Intrarea unităţilor de transport şi a persoanelor pe teritoriul punctului de trecere, precum şi introducerea altor bunuri se efectuează prin locuri stabilite.
2. Se permite intrarea şi parcarea pe teritoriul punctului de trecere mijloacelor de transport proprii ale angajaţilor autorităților de control care activează în punctul de trecere, doar în cazul amenajării punctului de trecere cu loc de parcare în afara zonelor de control.
3. Angajaţii care activează permanent în punctele de trecere, cu excepţia poliţiştilor de frontieră şi a colaboratorilor vamali, dispun de permis, conform modelului stabilit şi eliberat de Poliţia de Frontieră. Permisul acordă titularului dreptul de aflare şi pentru desfăşurarea activităţii autorizate în punctul de trecere.
4. În punctele de trecere deschise traficului internaţional, amplasate în limitele perimetrului autogărilor (staţiilor) rutiere, permisele pentru angajaţii autogărilor (staţiilor) rutiere se eliberează de administraţia acestora, după avizarea în prealabil de către Poliţia de Frontieră.
5. Persoanelor, care nu activează în punctul de trecere şi nu sînt participante la traficul internaţional, li se autorizează dreptul de intrare şi şedere în punctul de trecere în baza unei solicitări motivate, actului de identitate şi permisului temporar eliberat de subdiviziunea competentă a Poliției de Frontieră, conform modelului stabilit de către Poliția de Frontieră. La eliberarea permiselor temporare persoanelor care deţin arme pentru executarea obligaţiilor de serviciu se verifică existența și valabilitatea permiselor de port armă.
6. Angajaţii autorităţilor de drept sînt autorizaţi să intre în punctul de trecere şi să desfăşoare activităţi atribuite lor prin lege dacă dispun de legitimaţie de serviciu şi documentul semnat de conducătorii împuterniciţi ai autorităţii în care activează, prin care se confirmă îndeplinirea misiunii de serviciu.
7. Reprezentanţii misiunilor diplomatice şi consulare ale statelor străine, acreditaţi în Republica Moldova, sînt în drept să intre, în interes de serviciu, pe teritoriul punctului de trecere în baza paşaportului diplomatic naţional şi a cărţii de acreditare, emise de Ministerul Afacerilor Externe şi Integrării Europene al Republicii Moldova, ca urmare a coordonării prealabile cu Poliţia de Frontieră.
8. Membrii echipelor de acordare a ajutorului (echipajelor de intervenţie), pompieri, medicale, inclusiv de asistenţă urgentă, li se autorizează intrarea pe teritoriul punctului de trecere în baza unui document cu ajutorul căruia poate fi identificat.
9. Participanţii la trafic internaţional pot intra în punctul de trecere dacă dispun de act de călătorie valabil, recunoscut sau acceptat de Republica Moldova pentru trecerea frontierei de stat.
10. Circulaţia unităţilor de transport şi a pietonilor pe teritoriul punctului de trecere se efectuează cu respectarea prevederilor Regulamentului circulaţiei rutiere, aprobat prin Hotărîrea Guvernului nr.357 din 13 mai 2009.
11. Posesorii unităţilor de transport opresc mijlocul de transport (inclusiv motorul) pentru a fi supuşi controlului la trecerii frontierei, doar în locurile stabilite de către poliţistul de frontieră şi colaboratorul vamal.
12. Mijloacele de transport şi persoanele care traversează frontiera de stat, la încheierea tuturor controalelor legate de trecerea frontierei de stat, sînt obligate să părăsească imediat teritoriul punctului de trecere,cu deplasarea spre ţara de destinaţie pentru care i-a fost autorizată trecerea. Oprirea sau staționarea pe porțiunea de drum între punctele de trecere este interzisă.
13. Îmbarcarea/debarcarea pasagerilor, încărcarea/descărcarea bagajelor, corespondenţei, mărfurilor şi altor bunuri în mijloace de transport se efectuează cu acordul poliţistului de frontieră, al colaboratorului vamal şi al reprezentanţilor altor autorităţi de control stabilite de lege.
14. Conducătorul mijlocului de transport, în timp ce este supus controlului la trecerea frontierei, este în drept să iasă din salonul mijlocului de transport, să pornească motorul, să înceapă mişcarea, precum şi să schimbe locul de parcare al mijlocului de transport doar cu acordul poliţistului de frontieră şi a colaboratorului vamal.
15. Persoanele aflate în punctul de trecere sînt obligate să fie îmbrăcate decent şi să manifeste respect faţă de autorităţi cu atribuţii de control la frontieră.
16. Toate persoanele aflate pe teritoriul punctului de trecere, precum şi în încăperile autogărilor (staţiilor), încăperile de serviciu ale autorităţilor de control la frontieră, sînt obligate să respecte ordinea publică, curăţenia, normele sanitare şi sanitar-epidemiologice, să trateze cu respect bunurile materiale puse la dispoziţie.
17. Conducătorul mijlocului de transport este obligat, la cererea poliţistului de frontieră, a colaboratorului vamal, să prezinte la control unitatea de transport, mărfurile şi alte bunuri transportate, precum şi actele ce ţin de îndeplinirea condiţiilor legale pentru efectuarea curselor regulate şi la comandă internaţionale.
18. Conducătorul mijlocului de transport, la cererea poliţistului de frontieră sau a colaboratorului vamal, este obligat să îndepărteze de pe teritoriul punctului de trecere unitatea de transport şi încărcătura căreia nu i-a fost autorizată trecerea frontierei de stat, în direcţia din care se deplasa.
19. Ieșirea din punctul de trecere a pietonilor și persoanelor cu mijloacele de transport, precum și scoaterea mărfurilor și altor bunuri se efectuează prin locuri stabilite, cu acordul polițistului de frontieră și a colaboratorului vamal.
20. La punctul de trecere rutier, suplimentar la interdicţiile stabilite,se interzice:
21. staţionarea unităţilor de transport în punctul de trecere fără aprobare;
22. efectuarea operaţiunilor de descărcare/încărcare care nu se încadrează în procesul tehnologic de control la trecerea frontierei;
23. scoaterea fără autorizaţie de pe teritoriul punctului de trecere a unităţilor de transport;
24. schimbarea locului de oprire, staţionare sau parcare a unităţilor de transport fără acordul poliţistului de frontieră şi al personalului vamal ce dețin competențe în materie;
25. transportarea persoanelor în unităţile de transport cu încălcarea regulilor stabilite de actele normative în vigoare cu privire la transportul pasagerilor.

**III. Regulile de regim în punctele de trecere aeriene**

**Secţiunea 1. Dispoziţii generale**

1. Regimul în punctul de trecere aerian se instituie cu respectarea Legii nr.92-XVIdin5 aprilie 2007 privind securitatea aeronautică, a Programului Naţional de Facilitare a Transporturilor Aeriene, aprobat prin Hotărîrea Guvernului nr.1034 din 16 octombrie 2000şi a altor acte normative în vigoare. Suprafaţa aeroportului cu platformele, imobilele şi instalaţiile aferente reprezintă zona supusă regimului frontierei de stat şi punctului de trecere marcate cu indicatoare informative şi/sau restrictive.
2. Regimul în punctul de trecere aerian se stabileşte pentru a asigura legalitatea trecerii frontierei de stat a persoanelor, mijloacelor de transport, mărfurilor şi altor bunuri, pentru crearea şi menţinerea condiţiilor necesare activităţii subdiviziunii Poliţiei de Frontieră, a postului vamal şi a altor autorităţi cu funcţii de control la frontieră, precum şi pentru asigurarea securităţii zborurilor aeriene.

**Secţiunea 2. Regulile de şedere, intrare și ieşire în/din punctul**

**de trecere aerian**

1. Intrarea, şederea şi ieşirea persoanelor, inclusiv a angajaţilor, administraţiei aeroportului internaţional, companiilor aeriene, societăţilor comerciale în/din punctul de trecere deschis în perimetrul aeroportului internaţional, se autorizează în baza legitimaţiilor de serviciu şi a permiselor de acces în corespundere cu zonele de acces indicate în ele. Permisele de acces se eliberează de serviciul de securitate al aeroportului în baza cererilor depuse în prealabil,la prezentarea actului de identitate şi doar după avizul favorabil al subdiviziunii Poliţiei de Frontieră. Accesul în zonele de regim poate fi interzis de către autorităţile cu competenţă de a examina şi elibera permise de acces.
2. Personalul implicat în deservirea zborurilor internaţionale sînt autorizaţi să intre în punctul de trecere în conformitate cu zonele de acces specificate în permisele de acces. Angajaţii menţionaţi, în timpul aflării în punctul de trecere, sînt obligaţi să poarte permisul la un loc vizibil.
3. Toate persoanele aflate în punctul de trecere sînt obligate să fie îmbrăcate decent şi să manifeste atitudine respectuoasă faţă de poliţiştii de frontieră şi inspectorii vamali şi să respecte cerinţele legale.
4. Admiterea mijloacelor de transport în punctul de trecere se realizează în baza certificatului de înmatriculare şi a permisului de acces pentru acest mijloc de transport, eliberat de serviciul de securitate al aeroportului avizat pozitiv de către subdiviziunea corespunzătoare a Poliţiei de Frontieră. Totodată, persoana care conduce mijlocul de transport trebuie să deţină acte de identitate şi permis de acces în punctul de trecere.
5. Permisul eliberat mijlocului de transport, în timpul aflării în punctul de trecere, se aplică pe interior în colţul drept de jos al parbrizului.
6. Reprezentanţii misiunilor diplomatice şi consulare, acreditaţi în Republica Moldova sînt admişi pe teritoriul punctului de trecere în baza permiselor de acces eliberate, inclusiv pentru mijloacele de transport.
7. La cererea şefului subdiviziunii Poliţiei de Frontieră, agenții economici prezintă listele angajaţilor care activează în punctul de trecere aerian. Orice modificare în statele de personal este comunicată subdiviziunii competente a Poliției de Frontieră în termen de 24 ore.
8. Persoana aflată în punctul de trecere, la cererea poliţistului de frontieră, este obligată să prezinte, în formă verbală sau, după caz, scrisă, informaţia cu privire la necesitatea aflării în punctul de trecere.
9. Se interzice începerea mişcării aeronavei fără autorizarea poliţistului de frontieră şi a inspectorului vamal. Solicitarea autorizaţiei se face de către serviciul specializat al aeroportului/aerodromului în prealabil cu cel puţin 10 minute pînă la decolarea navei.

**Secţiunea 3.Regulile de intrare şi aflare**

**a angajaţilor agenţiilor, agenților economici, serviciilor şi**

**autorităţilor de control la frontieră în punctul de trecere, în timpul**

**efectuării controlului la trecerea frontierei**

1. Pînă la anunţarea înregistrării pasagerilor, angajaţii agenţiilor, societăţilor comerciale, serviciilor şi autorităţilor de control la frontieră ocupă locurile de muncă. Poliţiştii de frontieră verifică permisele angajaţilor şi ale altor persoane care activează în punctul de trecere şi autorizează aflarea lor în punctul de trecere.
2. În timpul efectuării controlului pasagerilor personalul aeroportuar este limitat în deplasare prin zona controlului de securitate aeronautică, zona controlului vamal, zona controlului la trecerea frontierei. În caz de necesitate deplasarea prin aceste zone se admite doar cu acordul poliţistului de frontieră şi a inspectorului vamal. Reprezentanților de control a pasagerilor, angajaţilor şi altor persoane care activează în punctul de trecere li se interzice părăsirea locurilor de muncă fără permisiunea poliţistului de frontieră şi a inspectorului vamal.
3. Angajaţii care deservesc aeronavele în timpul staţionării lor, prezintă poliţistului de frontieră permisul de acces în punctul de trecere. După finalizarea lucrărilor, ei sînt obligaţi să părăsească locul staţionării aeronavei.

**IV. Regulile de regim în punctele de trecere portuare**

**Secţiunea 1. Dispoziţii generale**

1. Regimul în punctele de trecere portuare se instituie cu respectarea prevederilor Codului navigaţiei maritime comerciale al Republicii Moldova aprobat prin Legea nr.599 din 30 septembrie 1999, Legii nr.8 din 17 februarie 2005 cu privire la Portul Internaţional Liber „Giurgiuleşti” și alte acte normative în vigoare. În acest scop, se creează condiţiile necesare pentru punerea în aplicare a controlului la trecerea frontierei şi controlului vamal, precum şi a altor tipuri de control al persoanelor, mijloacelor de transport, mărfurilor şi bunurilor care trec frontiera de stat a Republicii Moldova.
2. Zona supusă regimului punctului de trecere portuar include suprafaţa portului (cheiului) cu clădirile administrative, alte imobile şi instalaţii aferente, și face obiectul competenței Poliției de Frontieră şi Serviciului Vamal, în condițiile legii.
3. Regimul în punctele de trecere portuare se stabilește pentru asigurarea legalității trecerii frontierei de stat a persoanelor, a mijloacelor de transport fluviale, mărfurilor și a altor bunuri, pentru a realiza și menține condițiile necesare activității subdiviziunii Poliției de Frontieră, a postului vamal și altor autorități cu funcții de control la frontieră.
4. În punctele de trecere a frontierei portuare se stabilesc locuri şi încăperi unde se realizează controlul la trecerea frontierei şi pentru alte activităţi stabilite în conformitate cu legislaţia în vigoare.
5. Şefii subdiviziunilor Poliţiei de Frontieră și Serviciului Vamal care activează în zona supusă regimului punctului de trecere stabilesc împreună cu administraţia portului (cheiului) locurile și încăperile pentru efectuarea controlului la trecerea frontierei, conform specificului local.
6. În punctele de trecere portuare se aplică, în mod corespunzător, prevederile generale privind regulile de regim instituite pentru punctele de trecere a frontierei.
7. Regulile de regim în punctele de trecere portuare sînt obligatorii pentru cetăţenii Republicii Moldova, străinii care traversează frontiera de stat a Republicii Moldova, pentru reprezentanţii întreprinderilor şi organizaţiilor, indiferent de forma de organizare, care efectuează transportul internaţional de mărfuri şi pasageri pe cale navală, precum şi pentru toţi cei care desfăşoară în punctele de trecere portuare activităţi, indiferent de natura acestora.

**Secţiunea 2. Regulile de şedere, intrare și ieşire în/din punctul**

**de trecere portuar**

1. Intrarea şi ieşirea navelor şi a altor mijloace plutitoare în/din punctul de trecere portuar se gestionează de către căpitănia Portului, cu acordul șefilor subdiviziunilor Poliţiei de Frontieră și Serviciului Vamal care activează în zona supusă regimului punctului de trecere.
2. Angajații entităților economice sau de altă natură ce activează în zona supusă regimului punctului de trecere portuar, cu excepţia poliţiştilor de frontieră şi personalului vamal, dispun de permis de acces eliberat de către administraţia portului. Permisul de acces se vizează de șefii subdiviziunilor competente ale Poliţiei de Frontieră şi Serviciului Vamal. Modelul permisului de acces se stabilește de către administrația portului. Pe timpul prezenței în zona supusă regimului punctului de trecere portuar, angajaţii entităților economice sau de altă natură sînt obligaţi să poarte permisul de acces la loc vizibil.
3. La cererea şefului subdiviziunii Poliţiei de Frontieră, agenții economici care activează în punctul de trecere portuar prezintă listele angajaţilor care activează în punctul de trecere. Orice modificare în statele de personal este comunicată subdiviziunii competente a Poliției de Frontieră în termen de 24 ore.
4. Persoanelor care nu își desfășoară permanent activitatea în cadrul entităților economice sau de altă natură ce activează în zona supusă regimului punctul de trecere portuar și nu sînt participante la traficul internațional, li se eliberează permise de acces temporar. Acestea se eliberează de către subdiviziunile Poliției de Frontieră competente, pe bază de solicitări motivate și a actului de identitate. Modelul permisului de acces temporar se stabilește de către Departamentul Poliţiei de Frontieră. La eliberarea permisului de acces temporar, persoanelor care deţin arme de foc pentru executarea atribuţiilor de serviciu li se verifică existența și valabilitatea permiselor de port armă.

**V. Regulile de regim în punctele de trecere feroviare**

**Secţiunea 1. Dispoziţii generale**

1. Regimul în punctul de trecere feroviar se instituie cu respectarea prevederilor Codului transportatorului feroviar nr.309 din 17 iulie 2003 şi altor acte normative în vigoare.
2. Zona supusă regimului punctului de trecere feroviar include suprafaţa staţiei căii ferate cu platformele, imobile şi instalaţiile aferente unde se efectuează controlul la trecerea frontierei de stat, precum şi garniturile de tren în care se efectuează controlul la trecerea frontierei și face obiectul competenței Poliției de Frontieră şi Serviciului Vamal, în condițiile legii.
3. Regimul în punctul de trecere feroviar se stabilește pentru asigurarea legalității trecerii frontierei de stat a persoanelor, garniturilor de tren, mărfurilor și a altor bunuri, pentru realizarea și menținerea condițiilor necesare activității subdiviziunii Poliției de Frontieră, a postului vamal și altor autorități cu funcții de control la frontieră, precum și pentru asigurarea securității feroviare.
4. În punctele de trecere feroviare se stabilesc locuri şi încăperi unde se realizează controlul la trecerea frontierei şi alte activităţi stabilite în conformitate cu legislaţia în vigoare.
5. Şefii subdiviziunilor Poliţiei de Frontieră și Serviciului Vamal care activează în zona supusă regimului punctului de trecere feroviar stabilesc împreună cu autorităţile feroviare competente locurile și încăperile pentru efectuarea controlului la trecerea frontierei, conform specificului local.
6. În punctele de trecere feroviare se aplică, în mod corespunzător, prevederile generale privind regulile de regim instituite pentru punctele de trecere.
7. Regulile de regim în punctele de trecere feroviare sînt obligatorii pentru cetăţenii Republicii Moldova, străinii care traversează frontiera de stat a Republicii Moldova, pentru reprezentanţii întreprinderilor şi organizaţiilor, indiferent de forma de organizare, care efectuează transportul internaţional de mărfuri şi pasageri pe calea ferată, precum şi toţi cei care desfăşoară activităţi în punctele de trecere, indiferent de natura acestora.

**Secţiunea 2. Regulile de şedere, intrare și ieşire în/din punctul**

**de trecere feroviar**

1. Regimul punctului de trecere feroviar se instituie pînă la sosirea garniturii de tren şi este retras după plecarea acesteia. În lipsa garniturilor de tren, Poliţia de Frontieră îndeplinește, după caz, misiuni de asigurare a ordinii publice în zona supusă regimului punctului de trecere feroviar.
2. Circulaţia trenurilor pe teritoriul punctului de trecere feroviar se gestionează de către administrația staţiilor de cale ferată. Acestea își coordonează activitatea privind trenurile ce constituie obiectul controlului la trecerea frontierei de stat cu subdiviziunile competente ale Poliţiei de Frontieră şi Serviciului Vamal.
3. Perimetrul punctului de trecere feroviar trebuie să fie delimitat (închis), îngrădit şi marcat cu semne şi panouri de informare necesare.
4. Angajații entităților economice sau de altă natură ce activează în zona supusă regimului punctului de trecere feroviar, cu excepţia poliţiştilor de frontieră şi personalului vamal, dispun de permis de acces eliberat de către administraţia stației de cale ferată. Permisul de acces se vizează de șefii subdiviziunilor competente ale Poliţiei de Frontieră şi Serviciului Vamal. Modelul permisului de acces se stabilește de către administrația stației de cale ferată. Pe timpul prezenței în zona supusă regimului punctului de trecere feroviar, angajaţii menţionaţi sînt obligaţi să poarte permisul de acces la loc vizibil.
5. La solicitarea poliţistului de frontieră însoţitorii de bord şi personalul tehnic ai garniturilor de tren prezintă legitimaţia de serviciu.
6. În timpul efectuării controlului la trecerea frontierei, se interzice circulația pasagerilor prin garnitura de tren fără acordul Poliţiei de Frontieră şi Serviciului Vamal.

Anexa nr.3

la Hotărîrea Guvernului

nr. din

**LISTA**

**punctelor de trecere a frontierei de stat**

**ale Republicii Moldova**

**1. Puncte de trecere la frontiera moldo-română (deschise traficului internaţional):**

Cahul-Oancea, rutier

Giurgiuleşti-Galaţi, feroviar

Giurgiuleşti-Galaţi, rutier

Cantemir-Fălciu, feroviar

Leuşeni-Albiţa, rutier

Ungheni-Iaşi, feroviar

Sculeni-Sculeni, rutier

Costeşti-Stînca, rutier

Lipcani-Rădăuţi Prut, rutier

**2. Puncte de trecere la frontiera moldo-ucraineană**

**2.1. Puncte de trecere deschise traficului internaţional:**

Otaci-Moghilev-Podolsk, rutier

Vălcineţ-Moghilev-Podolsk, feroviar

Ocniţa-Sokireanî, rutier

Ocniţa-Sokireanî, feroviar

Briceni-Rossoşanî, rutier

Larga-Kelmenţî, rutier

Larga-Kelmenţî, feroviar

Criva-Mamalîga, rutier

Criva-Mamalîga, feroviar

Giurgiuleşti-Reni, rutier

Giurgiuleşti-Reni, feroviar

Etulia-Frikăţei, feroviar

Vulcăneşti-Vinogradovka, rutier

Mirnoe-Tabaki, rutier

Ceadîr-Lunga-Novîe Troianî, rutier

Basarabeasca-Serpniovo-1, rutier

Basarabeasca-Serpniovo-1, feroviar

Palanca-Maiaki - Udobnoe, rutier

Tudora-Starokazacie, rutier

Cosăuţi-Iampoli, fluvial

* 1. **Puncte de trecere deschise traficului interstatal:**

Grimăncăuţi-Vaşkivţî, rutier

Cişmichioi-Dolinskoe, rutier

Ceadîr-Lunga-Maloiaroslaveţ-1, rutier

Săiţi-Lesnoe, rutier

Soroca-Ţekinovka, fluvial

* 1. **Puncte de trecere deschise traficului local:**

Lipcani-Podvorievka, rutier

Medveja-Zelionaia, rutier

Clocuşna-Sokireanî, rutier

Unguri-Bronniţa, pietonal

Cremenciug-Mihailovka, fluvial

Cureşniţa-Oxanovka, fluvial

Cosăuţi-Iampoli, fluvial

Soroca-Ţekinovka, fluvial

Vasilcău-Velikaia Kosniţa, fluvial

Caplani-Krutoiarovka, rutier

Ucrainca-Lesnoe, rutier

Volontir-Faraonovka, rutier

Copciac-Alexandrovka, rutier

Troiţcoe-Visocianskoe, rutier

Iserlia-Petrovka, rutier

Copciac-Cervonoarmeiskaia, rutier

Cairaclia- Zaliznicinoe, rutier

1. **Puncte de trecere deschise traficului internaţional, situate în interiorul ţării:**

Mărculeşti, aerian

Bălţi, aerian

Chişinău, aerian

Cahul, aerian

Giurgiuleşti-Port, fluvial (portuar)

1. **Puncte de trecere la frontiera moldo-ucraineană – segmentul transnistrean**

**4.1. Puncte de trecere deschise traficului internaţional:**

Cobasna-Slobodka, feroviar

Novosaviţcaia-Kuciurgan, feroviar

Hristovaia-Bolgan, rutier

Goianul Nou-Platonovo, rutier

Pervomaisc-Kuciurgan, rutier

**4.2. Puncte de trecere deschise traficului interstatal:**

Hruşca-Velikaia Kosniţa, rutier

Broşteni- Timkovo, rutier

Vadul Turcului-Alexeevka, rutier

Vărăncău-Stanislavka, rutier

Colosova- losipovka, rutier

Mălăieşti-Velikopolskoe, rutier

Blijnii Hutor-Slaveanoserbka, rutier

Nezavertailovca-Gradinţî, rutier

**4.3. Puncte de trecere deschise traficului local:**

Ocniţa-Grabarivka, rutier

Rotari-Studeonoe, rutier

Valea Adîncă-Zagnitkovo, rutier

Valea Turcului-Şerşenţî, rutier

Plopi-Crutîe, rutier

Cobasna-Domniţa, rutier

Jura-Fedoseevka, rutier

Ţîbuleuca-Ţehanovka, rutier

Dubău-Dubovo, rutier

Mociarovca-Pavlovka, rutier

Tiraspol-Grebeniki, rutier

Frunză-Rozalovka, rutier

Anexa nr.4

la Hotărîrea Guvernului

nr. din

**NORMELE**

**tehnice de înzestrare a punctelor de trecere a frontierei de stat**

**I. Dispoziţii generale**

1. Normele tehnice de înzestrare a punctelor de trecere a frontierei de stat sînt stabilite în temeiul Legii nr.215 din 4 noiembrie 2011 cu privire la frontiera de stat a Republicii Moldova. Punctele de trecere se înzestrează potrivit planului de amenajare a acestora, aprobat de Departamentul Poliţiei de Frontieră şi de autorităţile care activează în acestea.
2. Planul de amenajare a punctului de trecere va cuprinde detalieri ale următoarelor perimetre, zone şi spaţii:
3. perimetrul punctului de trecere care cuprinde platformele, imobilele şi instalaţiile aferente destinate asigurării activităţii în punctul de trecere, cu specificarea destinaţiei şi a modului de folosire a fiecărui element component;
4. zona de tranzit, după caz;
5. spaţiul de lucru pentru activităţile de control la trecerea frontierei de stat, care cuprinde: imobilele şi instalaţiile necesare pentru desfăşurarea controlului la trecerea frontierei de stat; culoare de control pe sensurile de intrare şi ieşire, separate; spaţiul destinat pentru efectuarea controlului fitosanitar şi a altor controale în conformitate cu legislaţia în vigoare.

Lista nu este exhaustivă şi poate fi modificată şi completată de şeful Departamentului Poliţiei de Frontieră, de autorităţile cu competenţe în domeniul controlului la trecerea frontierei, după caz, de administraţia gării, portului, aeroportului.

1. Administratorii punctelor de trecere iau măsurile necesare de amenajare a acestor puncte potrivit planului de amenajare a punctului de trecere, care prevede:
2. asigurarea condiţiilor inofensive pentru persoanele aflate în trafic şi personalul punctelor de trecere – apă potabilă, punct de alimentare, sistem de îndepărtare a deşeurilor, veceu;
3. asigurarea posibilităţilor de control sanitar al persoanelor aflate în trafic la intrare sau ieşire (în perioade determinate), de asemenea, pentru realizarea măsurilor recomandate de dezinfecţie, dezinsecţie, deratizare a bagajelor, containerelor, mijloacelor de transport, mărfurilor, expedierilor poştale, inclusiv în locuri (terenuri) special amenajate şi dotate cu apă, canalizare;
4. asigurarea prezenţei şi accesului personalului la mijloace de protecţie individuale (măşti, ochelari, mănuşi);
5. asigurarea lipsei surselor şi vectorilor de transmitere a unor infecţii (ţînţari, căpuşe, rozătoare) în baza programelor de activităţi respective;
6. elaborarea şi coordonarea cu Centrul de Sănătate Publică teritorial al planului de intervenţie în urgenţe de sănătate publică, aplicarea acestuia de către personal;
7. instituirea punctului medical;
8. gard de împrejmuire a punctului de trecere.
9. Administraţia gărilor, porturilor (cheiurilor), aeroporturilor (aerodromurilor), altor întreprinderi şi organizaţii pe teritoriul cărora activează puncte de trecere, pun la dispoziție Poliţiei de Frontieră, în mod gratuit și fără achitarea cheltuielilor de întreţinere şi a serviciilor comunale, încăperile, locurile special amenajate și comoditățile aferente necesare pentru îndeplinirea competențelor acestora.
10. Infrastructura de la punctele de trecere terestre, inclusiv numărul ghişeelor şi al culoarelor de trecere, este dimensionat în funcţie de fluxul de pasageri, din punct de vedere cantitativ şi calitativ, luînd în calcul evaluarea evoluţiei ulterioare.
11. Cabinele de control, dotate cu echipamentul necesar şi bine iluminate, se amplasează cu partea frontală spre pasageri, într-o poziţie ridicată pentru a permite profilarea pasagerilor. Acestea urmează să aibă о linie de comunicaţie directă cu biroul din linia a doua şi cu biroul şefului de schimb.
12. Punctele de trecere se înzestrează cu încăperi pentru solicitanţii de azil separat, pentru ambele sexe, dotate cu condiţii minime de igienă, încăperi pentru controlul în linia a doua, încăperi pentru persoanele reţinute şi încăperi pentru izolarea persoanelor suspectate de boli infecţioase şi contagioase. Ultimele urmează a fi dotate cu mobilier, sursă de apă potabilă, veceu separat, vas de colectare a deşeurilor, trusă medicală.
13. În prima linie, la intrarea şi ieşirea în punctele de trecere, se furnizează accesul poliţiştilor de frontieră la următorul echipament:
14. terminal pentru consultarea sistemelor informaţionale automatizate şi a bazelor de date naţionale;
15. terminal portabil;
16. instrument pentru examinarea documentului, raze infraroşii, lumină ultravioletă variabilă, lumină pătrunzătoare;
17. lupă de cel puţin 10x sau monomicroscop cu distanţa focală variabilă;
18. lampă retroreflectorizantă;
19. ştampile de intrare şi ieşire, inclusiv seifuri pentru păstrarea acestora;
20. indicatori de risc şi profiluri de risc actualizate în permanenţă;
21. exemple de documente disponibile electronic şi alte informaţii necesare pentru efectuarea controalelor la frontieră.
22. La punctele de trecere cu trafic intens, birourile din linia a doua pot fi dotate suplimentar cu următorul echipament:
23. care acordă posibilitatea consultării sistemului de examinare a documentelor pentru autentificarea actelor de călătorie;
24. comparator video spectral (cuprinde spectre de lumini infraroşii şi ultraviolete, filtre, iluminare verticală cu lumină albă, lumină pătrunzătoare etc.);
25. microscop stereo cu distanţă focală de cel puţin x40;
26. dispozitiv de control pentru cerneală „anti-stokes”;
27. echipament şi material de identificare (inclusiv specimene de ştampile);
28. manual care conţine paşapoarte şi documente de identificare originale şi false;
29. echipament pentru acces şi accesul la consultarea sistemelor informaţionale automatizate naţionale şi internaţionale.
30. Punctele de trecere pot fi dotate cu sisteme de supraveghere video pentru profilarea fluxului de pasageri, de exemplu pentru a selecţiona persoanele pentru verificările în linia a doua, precum şi oglinzi pe plafoane/pereţi pentru a vedea în mod corespunzător pasagerul care se află la controlul din prima linie.
31. Punctele de trecere se dotează cu dispozitive integrate mobile şi fixe de citire a actelor de călătorie, inclusiv de citire a amprentelor digitale şi a documentelor cu elemente de securizare electronice, capacităţi de analiză.

**II. Punctele de trecere a frontierei**

**de stat rutiere**

1. Punctele de trecere a frontierei de stat rutiere pot dispune suplimentar de:
2. indicator de informare la frontieră pentru a marca intrarea în Republica Moldova;
3. dispozitive de măsurare a radioactivităţii mobile şi staţionare;
4. culoare separate;
5. sisteme de monitorizare a perimetrului prin camere şi senzori;
6. sistem de iluminare care să asigure posibilitatea supravegherii perimetrului punctului de trecere;
7. bariere la culoare şi sistem de monitorizare video;
8. aparat mobil/fix cu raze X, detectoare ale bătăilor inimii, detectoare ale dioxidului de carbon, cîini de serviciu dresaţi, echipament de detectare a radioactivității, a drogurilor, sistem de identificare a plăcuţelor de înmatriculare a automobilelor etc.;
9. zonă pentru verificarea pasagerilor autobuzelor;
10. zonă pentru controlul amănunţit al mijloacelor de transport.
11. Responsabil de înzestrarea punctelor de trecere rutier este Serviciul Vamal.

**III. Punctele de trecere a frontierei**

**de stat feroviare**

1. Punctele de trecere a frontierei de stat feroviare pot dispune suplimentar de:
2. sistem de monitorizare video şi prin senzori a teritoriului gării situat între linia frontierei de stat şi punctul de trecere;
3. cîini de serviciu;
4. echipament tehnic şi infrastructură necesară efectuării verificărilor trenurilor, inclusiv senzori ficşi.
5. Responsabil de înzestrarea punctelor de trecere feroviare este administraţia gării feroviare.

**IV. Punctele de trecere a frontierei**

**de stat portuar**

1. Punctele de trecere a frontierei de stat portuar pot dispune suplimentar de:
2. gard de împrejmuire a zonei portuare şi sistem de monitorizare a acesteia;
3. echipament mobil de verificare a documentelor efectuat pe nave;
4. cîini de serviciu.
5. Responsabilitatea pentru înzestrarea punctelor de trecere portuare o poartă administraţia portului.

**V. Punctele de trecere a frontierei**

**de stat aeriene**

1. Punctele de trecere a frontierei de stat aeriene pot dispune suplimentar de culoare pentru separarea fluxurilor de pasageri şi sisteme de monitorizare a acestora, de bariere automatizate între cabinele de control, destinate menținerii regimului în zona de efectuare a controlului la trecerea frontierei și cîini de serviciu.
2. Responsabilitatea pentru înzestrarea punctelor de trecere aeriene o poartă administraţia aeroportului.

Anexa nr.5

la Hotărîrea Guvernului

nr. din

**REGULILE**

**de eliberare a permisului de activitate**

**în punctele de trecere a frontierei de stat**

**I. Competenţe de eliberare a permisului**

* 1. Regulile de eliberare a permisului de activitate în punctele de trecere a frontierei de stat sînt stabilite în temeiul Legii nr.215 din 4 noiembrie 2011 cu privire la frontiera de stat a Republicii Moldova. Departamentul Poliţiei de Frontieră şi Serviciul Vamal eliberează permise de activitate pentru activităţile ce se desfăşoară în punctele de trecere terestre, cu excepţia punctelor de trecere situate în gări.

**II. Permisul şi conţinutul dosarului solicitării permisului**

* 1. Sînt supuse eliberării permisului toate activităţile care urmează a se desfăşura în punctele de trecere, altele decît efectuarea controlului la trecerea frontierei, care prin natura lor nu afectează desfăşurarea activităţii specifice de control, ordinea publică, mediul înconjurător şi siguranţa traficului în punctele de trecere.
	2. Permisul se acordă gratuit la solicitarea persoanei juridice interesate.
	3. Dosarul solicitării de permis trebuie să cuprindă:
1. cererea de solicitare a permisului;
2. tabelul nominal cu personalul care urmează să lucreze în perimetrul punctelor de trecere şi copiile buletinelor de identitate ale acestora;
3. tabelul cu lista mijloacelor de transport care aparţin persoanei juridice şi fizice ce urmează să intre în perimetrul punctelor de trecere şi numerele de înmatriculare ale acestora;
4. fotografii ale persoanelor, dimensiunile 3 x 4;
5. declaraţia pe propria răspundere a angajatului agentului economic sau organizaţiei privind lipsa de antecedente penale şi încălcări anterioare ale legislaţiei cu privire la frontiera de stat, precum şi privind respectarea legislaţiei în vigoare referitoare la frontiera de stat.
	1. Pentru autorizarea activităţilor temporare în punctul de trecere, persoanele fizice sau juridice formulează în formă scrisă Departamentului Poliţiei de Frontieră solicitarea de autorizare a activităţilor planificate.
	2. La solicitare se anexează:

1) cererea de solicitare a autorizării activităţilor temporare în zona supusă regimului punctului de trecere;

2) copia de pe actul care permite desfăşurarea activităţii;

3) lista lucrătorilor cu fotografiile acestora, dimensiunile 3 x 4 cm, la care se anexează copiile actelor de identitate ale acestora;

4)declaraţia pe propria răspundere a angajatului agentului economic sau organizaţiei privind lipsa de antecedente penale şi încălcări anterioare ale legislaţiei cu privire la frontiera de stat, precum şi privind respectarea legislaţiei în vigoare referitoare la frontiera de stat.

**III. Analiza şi verificarea cererii**

* 1. Cererile se depun şi se înregistrează în Departamentul Poliţiei de Frontieră şi la Serviciul Vamal.
	2. La depunerea solicitărilor şi a documentaţiei necesare, Departamentul Poliţiei de Frontieră şi Serviciul Vamal oferă solicitanţilor informaţiile necesare privind întocmirea sau, după caz, completarea dosarelor.
	3. Evidenţa acordării permiselor se ţine într-un registru special destinat care conţine următoarea informaţie:
1. numele şi adresa solicitantului;
2. data depunerii dosarului complet (numărul de intrare);
3. activitatea pentru care solicită permisul;
4. perioada pentru care s-a acordat permisul;
5. data emiterii permisului;
6. data expedierii permisului;
7. observaţii.
	1. Condiţii speciale care, în funcţie de natura activităţii ce urmează a fi desfăşurată, sînt impuse solicitantului permisului:
8. în timpul aflării pe teritoriul punctului de trecere personalul angajat al agenților economici care au obținut autorizație de activitate, poartă în mod obligatoriu la loc vizibil permisul de acces în punctul de trecere;
9. orice modificare de personal este comunicată subdiviziunilor Poliţiei de Frontieră din raza teritorială unde nemijlocit este desfăşurată activitatea de către titularul permisului sau de instituţia ce a înaintat cererea, în termen de 24 de ore de la producere;r
10. împrejmuirea magazinului sau, după caz, a locului unde urmează a fi desfăşurată activitatea, cu mijloace adecvate, pentru a evita accesul persoanelor prin alte locuri decît cele destinate în acest sens;
11. iluminarea magazinului sau, după caz, a locului de desfăşurare a activităţii pe timp de noapte, lateral, atît în faţă, cît şi în spatele acestuia;
12. personalul angajat este obligat ca atît la intrare, cît şi la ieşirea din zonele cu acces limitat să prezinte la cererea poliţistului de frontieră permisul de acces. În cazul în care persoana refuză să prezinte permisul, acesta va fi anulat prin informarea administraţiei instituţiei în care activează.
	1. Termenul de examinare a cererii de permis este de 5 zile lucrătoare. Termenul de valabilitate a permisului acordat este de un an,dar nu va depăşi data de 31 decembrie a anului în curs.
	2. Şefii subdiviziunilor Poliţiei de Frontieră şi ale Serviciului Vamal au obligaţia de a organiza şi de a executa controlul modului de desfăşurare a activităţilor permise.
	3. Permisul de activitate în punctul de trecere este anulat şi ridicat în cazul cînd titularul permisului nu mai îndeplinește condițiile pentru care acesta a fost eliberat, sau desfășoară alte activități decît cele prevăzute în permisul de activitate.

Anexa nr.6

la Hotărîrea Guvernului

nr. din

**REGULILE**

**specifice ale regimului zonei de frontieră**

**I. Dispoziţii generale**

1. Regulile specifice ale regimului zonei de frontieră (în continuare – Reguli) sînt stabilite în temeiul Legii nr.215 din 4 noiembrie 2011 cu privire la frontiera de stat a Republicii Moldova.
2. Lăţimea zonei de frontieră este de 10 kilometri şi este stabilită în scopul asigurării controlului frontierei.
3. Pe drumurile de acces în zona de frontieră, inclusiv în localităţile aflate în acea zonă, de către Poliţia de Frontieră se instalează tăbliţe cu inscripţia „Zonă de frontieră”. Lista localităţilor care se află în zona de frontieră, precum şi a localităţilor ale căror hotare se află în zona de frontieră este menţionată în anexa nr.1 la prezentele Reguli. Dimensiunile tăbliţelor, culoarea, locul amplasării lor se aprobă de şeful Departamentului Poliţiei de Frontieră.
4. Pe traseele naţionale, internaţionale, la intrările şi ieşirile în/din localităţile din zona de frontieră se instalează, după caz, indicatoarele informative rutiere stabilite în anexa nr.2 la prezentele Reguli. Indicatoarele se instalează conform cerinţelor legislaţie în vigoare.

**II. Eliberarea permiselor pentru acces**

**în zona de frontieră**

1. Pentru autorizarea accesului în zona de frontieră, Poliţia de Frontieră eliberează persoanelor permisul de acces în zona de frontieră (în continuare – permis), care reprezintă autorizaţia scrisă, conform căreia posesorul acesteia beneficiază de dreptul de aflare în zona de frontieră, în perioada de timp şi limitele sectorului indicate în acesta.
2. Permisul nu este necesar pentru persoanele menţionate în art.30 din Legea nr.215 din 4 noiembrie 2011 cu privire la frontiera de stat a Republicii Moldova. Acestea sînt obligate să prezinte la cererea poliţistului de frontieră acte de identitate care confirmă lipsa necesităţii de deținere a permisului şi să informeze Sectorul Poliţiei de Frontieră despre desfăşurarea activităţilor în zona de frontieră, în limitele hotarului administrativ a localităţii, despre datele de identitate, locul, perioada şi scopul aflării, precum și datele despre mijlocul de transport
3. Regulile de acces, aflare şi desfăşurare a activităţilor în zona de frontieră a persoanelor se stabilesc de către şefii sectoarelor Poliţiei de Frontieră.
4. Modelul permisului este prevăzut în anexa nr.3 la prezentele Reguli.
5. Permisele se eliberează de:
6. persoanele desemnate de şeful Departamentului Poliţiei de Frontieră;
7. şeful sectorului Poliţiei de Frontieră.
8. Pentru eliberarea permisului, persoana prezintă:
9. cererea în care se va menţiona scopul şi perioada solicitată;
10. actul de identitate însoţit de o copie;
11. declaraţia pe propria răspundere a persoanei privind lipsa de antecedente penale şi încălcări anterioare ale legislaţiei cu privire la frontiera de stat, precum şi privind respectarea legislaţiei în vigoare în timpul aflării în zona de frontieră.

Cererea pentru eliberarea permisului poate fi depusă de persoanele care au împlinit vîrsta de 16 ani şi, respectiv, sînt posesoare de buletine de identitate. Accesul în zona de frontieră a copiilor minori se permite numai cu însoţitorul legal, cu prezentarea adeverinţei de naştere a copilului (copiei autentificate la notar).

1. Permisul de acces în zona de frontieră poate fi solicitat şi în regim on-line la completarea formularului de pe pagina web oficială a Poliţiei de Frontieră.
2. Străinii pot beneficia de permis cu condiţia prezentării dovezii intrării şi şederii legale pe teritoriul Republicii Moldova.
3. Posesorul permisului are dreptul de acces în zona de frontieră în limita sectorului şi a perioadei indicate în permis, precum şi dreptul de a desfăşura activităţile autorizate prin acesta.
4. Formularul cererii poate fi descărcat de pe pagina web oficială a Poliţiei de Frontieră, stabilit în anexa nr.4.
5. La examinarea solicitării de eliberare a permisului, poliţistul de frontieră verifică:
6. valabilitatea actului de identitate şi a altor acte prezentate;
7. existenţa la solicitant a antecedentelor penale nestinse, precum şi dacă persoana anterior nu a încălcat regulile regimului frontierei de stat şi ale regimului zonei de frontieră;
8. corespunderea scopului solicitat cu cel real.

Termenul examinării cererii este de 10 zile lucrătoare.

1. Toate activităţile de agrement în zona de frontieră se admit numai în perioada luminoasă a zilei.
2. Evidenţa permiselor eliberate se efectuează în Registrul de eliberare a permiselor (manual/electronic). Modelul Registrului de eliberare a permiselor ţinut în formă manuală este stabilit conform anexei nr.5 la prezentele Reguli. Registrul de eliberare a permiselor ţinut în formă manuală urmează a fi luat în evidenţă de către cancelaria subdiviziunilor Poliţiei de Frontieră şi poartă un caracter de evidenţă strictă, se numerotează, se coase şi se sigilează conform ordinei stabilite. Ținerea în formă electronică a Registrului nu exclude ținerea lui în formă manuală.
3. Permiselor li se atribuie număr de ordine consecutiv din patru cifre, pentru perioada unui an (exemplu: 0001; 0002; 0003; 0004 etc.), eliberate în ordine cronologică. Termenul de valabilitate a permisului acordat este de pînă la un an, dar nu va depăşi data de 31 decembrie a anului în curs.
4. Permisul de acces în zona de frontieră este anulat şi ridicat în cazul cînd titularul permisului a încălcat regulile de regim în zona de frontieră. Modalitatea de anulare şi ridicare a permisului este stabilită de şeful Departamentului Poliţiei de Frontieră.
5. Copiile actelor de identitate şi a documentelor ce atestă desfăşurarea activităţilor în zona de frontieră se anexează la registru şi se păstrează împreună cu registrul pînă la finalizarea anului.
6. Permisul este valabil la prezentarea actului de identitate al persoanei.

**III. Eliberarea permiselor pentru mijloacele plutitoare**

1. În apele de frontieră, mijloacele plutitoare se păstrează numai în porturile, cheiurile şi la debarcaderele amenajate în modul stabilit de către autoritățile publice locale. Pe timp de noapte precum şi în timp ce acestea nu sînt folosite, urmează a fi acostate la mal astfel încît să fie exclus furtul sau mişcarea fără control a acestora.
2. Mijloacele plutitoare înmatriculate potrivit legislaţiei în vigoare, aflate în spaţiul acvatic de frontieră, pot staţiona în locurile stabilite de autoritatea de specialitate în domeniul transportului naval, în baza permisului pentru ambarcaţiune (în continuare – permis) eliberat de Poliţia de Frontieră şi, după caz, în baza avizului autorităţii administraţiei publice locale. Permisul acordă dreptul posesorului acestuia de a întreţine şi folosi ambarcaţiunea în zona de frontieră.
3. Modelul permisului este stabilit în anexa nr.6 a prezentelor Reguli.
4. Modul, procedura şi condiţiile de eliberare şi evidenţa permiselor sînt similare permiselor de acces în zona de frontieră stabilite în punctele 5-18 a prezentelor Reguli.
5. Permisul se eliberează posesorilor legali ai mijloacelor plutitoare. În permis se indică numărul de înmatriculare al mijlocului plutitor.
6. Nu se eliberează permis mijloacelor plutitoare care nu sînt înmatriculate conform legislaţiei în vigoare.

**IV. Autorizarea activităţilor economice**

**şi de altă natură în zona de frontieră**

1. Pentru autorizarea desfăşurării activităţilor în zona de frontieră, persoanele fizice sau juridice prezintă în formă scrisă şefului subdiviziunii Poliţiei de Frontieră o solicitare de autorizare a activităţilor planificate.
2. La solicitare se anexează:
3. copia de pe actul care permite desfăşurarea activităţii;
4. lista lucrătorilor, la care se anexează copiile de pe actele de identitate ale acestora;
5. lista mijloacelor de transport, la care se anexează copiile certificatelor de înmatriculare.
6. Solicitanţilor li se eliberează autorizaţie de activitate în zona de frontieră. Autorizaţia menţionată se eliberează de către şeful subdiviziunii Poliţiei de Frontieră pe sectorul căruia se vor desfăşura activităţile solicitate, cu termen de valabilitate stabilit sau cu termenul indicat în demers, dar nu va depăşi data de 31 decembrie a anului în curs.
7. Pentru desfășurarea activităților în zona de frontieră, autoritățile în termen de 5 zile lucrătoare pînă la desfăşurarea activităţilor prezintă în formă scrisă Departamentului Poliției de Frontieră o înștiințare despre activităţile planificate. La înștiințare se vor anexa:

1) copia documentului semnat de conducătorii împuterniciți ai autorității prin care se confirmă îndeplinirea misiunii de serviciu;

2) lista persoanelor care vor efectua activitatea.

1. Şeful subdiviziunii Poliţiei de Frontieră stabileşte locul de intrare/ieşire în/din zona de frontieră, timpul şi limita de aflare în ea.

|  |
| --- |
| Anexa nr.1 la Regulile specifice ale regimului zonei de frontieră LISTAlocalităţilor care se află în zona de frontieră, precum şi a localităţilorale căror hotare se află în zona de frontieră* 1. Raionul Floreşti – satele/comunele: Temeleuţi, Tîrgul Vertiujeni.
	2. Raionul Soroca – oraşul Soroca; satele Alexandru cel Bun, Iarova, Balinţi, Balinţii Noi, Bădiceni, Cerlina, Cremenciug, Cosăuţi, Cureşniţa, Cureşniţa Nouă, Dărcăuţii Noi, Decebal, Egoreni, Grigorăuca, Holoşniţa, Inundeni, Iorjniţa, Livezi, Nimereuca, Niorcani, Oclanda, Ocolina, Racovăţ, Redi-Cereşnovăţ, Rubleniţa, Rubleniţa Nouă, Rudi, Ruslanovca, Slobozia Nouă, Slobozia-Vărăncău, Sobari, Soloneţ, Stoicani, Şeptelici, Şolcani, Tătărăuca Nouă, Tătărăuca Veche, Tolocăneşti, Trifăuţi, Ţepilova, Valea, Vasilcău,Vărăncău, Visoca, Voloave, Voloviţa, Zastînca.
	3. Raionul Donduşeni – satele/comunele: Arioneşti, Briceni, Crişcăuţi, Pocrovca, Sudarca, Teleşeuca, Teleşeuca Nouă.
	4. Raionul Ocniţa – oraşele: Frunză, Ocniţa, Otaci; satele/comunele: Berezovca, Bîrnova, Calaraşovca, Clocuşna, Codreni, Corestăuţi, Dînjeni, Gîrbova, Hădărăuţi, Lencăuţi, Lipnic, Maiovca, Mereşeuca, Mihălăşeni, Naslavcea, Ocniţa, Sauca, Stălineşti, Unguri, Vălcineţ, Verejeni.
	5. Raionul Edineţ – satele/comunele: Bădragii Noi, Bădragii Vechi, Brînzeni, Burlăneşti, Buzdugeni, Cepeleuţi, Corpaci, Cuconeştii Noi, Cuconeştii Vechi, Feteşti, Hancăuţi, Lopatnic, Rîngaci, Terebna, Trinca, Vancicăuţi, Viişoara.
	6. Raionul Briceni – oraşele: Briceni, Lipcani; satele/comunele: Balasineşti, Bălcăuţi, Beleavinţi, Berlinţi, Bezeda, Bocicăuţi, Bogdăneşti, Bulboaca, Caracuşenii Noi, Colicăuţi, Coteala, Cotiujeni, Criva, Drepcăuţi, Grimăncăuţi, Grimeşti, Hlina, Larga, Mărcăuţi, Mărcăuţii Noi, Medveja, Pavlovca, Pererita, Slobozia-Medveja, Slobozia-Şirăuţi, Şirăuţi, Teţcani, Trebisăuţi.
	7. Raionul Rîşcani – oraşul Costeşti; satele/comunele: Avrămeni, Branişte, Dămăşcani, Dumeni, Duruitoarea, Duruitoarea Nouă, Gălăşeni, Horodişte, Mălăieşti, Păşcăuţi, Petruşeni, Proscureni, Reteni, Reteni-Vasileuţi, Văratic.
	8. Raionul Glodeni – satele/comunele: Balatina, Bisericani, Brînzeni, Buteşti, Camenca, Clococenii Vechi, Cobani, Cot, Cuhneşti, Movileni, Lipovăţi, Moara Domnească, Moleşti, Serghieni, Tomeştii Noi, Tomeştii Vechi, Viişoara.
	9. Raionul Făleşti – satele/comunele: Bocşa, Călineşti, Chetriş, Chetrişul Nou, Cuzmenii Vechi, Drujineni, Hînceşti, Horeşti, Hrubna Nouă, Izvoare, Lucăceni, Musteaţa, Năvîrneţ, Pruteni, Rediul de Jos, Risipeni, Taxobeni, Socii Noi, Valea Rusului, Vrăneşti.
	10. Raionul Ungheni – oraşul Ungheni; satele/comunele: Blindeşti, Buciumeni, Buzduganii de Jos, Buzduganii de Sus, Cetireni, Cioropcani, Chirileni, Costuleni, Elizavetovca, Floreni, Floreşti, Floriţoaia Nouă, Floriţoaia Veche, Frăsineşti, Gherman, Grăseni, Grozasca, Măcăreşti, Mănoileşti, Medeleni, Morenii Noi, Morenii Vechi, Novaia Nicolaevca, Petreşti, Rezina, Sculeni, Semeni, Stolniceni, Şicovăţ, Todireşti, Unţeşti, Valea Mare, Vulpeşti, Zagarancea.
	11. Raionul Nisporeni – satele/comunele: Băcşeni, Bălăureşti, Bărboieni, Brătuleni, Călimăneşti, Chilişoaia, Drojdieni, Grozeşti, Heleşteni, Isăicani, Luminiţa, Marinici, Odaia, Odobeşti, Selişteni, Soltăneşti, Şişcani, Valea-Trestieni, Zberoaia.
	12. Raionul Hînceşti – satele/comunele: Călmăţui, Căţeleni, Cioara, Costeşti, Cotul Morii, Dancu, Feteasca, Frasin, Horjeşti, Ivanovca, Leuşeni, Marchet, Mingir, Nemţeni, Obileni, Pogăneşti, Sărăteni, Semionovca, Tălăieşti, Voinescu.
	13. Raionul Leova – oraşul Leova; satele/comunele: Filipeni, Hănăşenii Noi, Nicolaevca, Romanovca, Sărata-Răzeşti, Sîrma, Tochile-Răducani, Tomai.
	14. Raionul Cantemir – oraşul Cantemir; satele/comunele: Antoneşti, Cania, Ciobalaccia, Constantineşti, Flocoasa, Ghioltosu, Goteşti, Hîrtop, Hănăseni, Iepureni, Lărguţa, Leca, Plopi, Porumbeşti, Stoianovca, Taraclia, Ţiganca, Ţiganca Nouă, Toceni, Vîlcele.
	15. Raionul Cahul – oraşul Cahul, satele/comunele: Alexandru Ioan Cuza, Andruşul de Jos, Badicul Moldovenesc, Brînza, Burlăceni, Chircani, Cîşliţa-Prut, Colibaşi, Cotihana, Crihana Veche, Cucoara, Giurgiuleşti, Greceni, Iujnoe, Larga Nouă, Larga Veche, Manta, Paicu, Paşcani, Roşu, Slobozia Mare, Tătăreşti, Treteşti, Vadul lui Isac, Văleni, Zîrneşti.
	16. UTA Găgăuzia – oraşul Vulcăneşti, Ceadîr-Lunga; satele/comunele: Avdarma, Beşghioz, Cazaclia, Cişmichioi, Chiriet-Lunga, Copceac, Etulia, Etulia Nouă, Vulcăneşti.
	17. Raionul Taraclia – oraşul Taraclia; satele/comunele: Cairaclia, Chirilovca, Ciumai, Corten, Mirnoe, Musaitu, Tvardiţa, Valea Perjei, Vinogradovca.
	18. Raionul Basarabeasca – oraşul Basarabeasca; satele/comunele: Abaclia, Bogdanovca, Carabetovca, Carabiber, Iordanovca, Iserlia, Ivanovca, Sadaclia.
	19. Raionul Cimişlia – satele/comunele: Batîr, Mihailovca, Troiţcoe.
	20. Raionul Căuşeni – satele/comunele: Baimaclia, Opaci, Sălcuţa, Săiţi, Taraclia, Tocuz, Ucrainca, Zviozdocica.
	21. Raionul Ştefan-Vodă – oraşul Ştefan-Vodă; satele/comunele: Alava, Antoneşti, Brezoaia, Carahasani, Căplani, Copceac, Crocmaz, Feşteliţa, Lazo, Marianca de Jos, Olăneşti, Palanca, Purcari, Semionovca, Slobozia, Ştefăneşti, Tudora, Volintiri.

Anexa nr.2 la Regulile specifice ale regimului zonei de frontierăsasa 1Anexa nr.3la Regulile specifice ale regimului zonei de frontieră**MODELUL****permisului de acces în zona de frontieră**a) recto |

|  |
| --- |
| PERMIS DE ACCES ÎN ZONA DE FRONTIERĂ nr.\_\_\_\_\_\_\_\_\_\_\_\_\_ *Eliberat*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Numele, prenumele, data, luna, anul naşterii)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (viza de reşedinţă: raionul, satul, adresa)*Valabil din\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pînă la\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**în limitele* \_\_\_\_\_\_\_\_\_\_\_\_\_\_\_\_\_\_\_\_\_\_*de la* \_\_\_\_\_*\_\_\_\_\_\_\_\_\_\_\_ pînă la* \_\_\_\_\_\_\_\_\_\_\_\_\_\_\_\_\_\_\_ (se indică numărul semnelor de frontieră) (se indică ora de aflare)*Scopul\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(se indică genul de activitate)*PERMISUL ESTE VALABIL NUMAI LA PREZENTAREA* *ACESTUIA ÎMPREUNĂ CU ACTUL DE IDENTITATE:*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (numărul actului de identitate valabil)  |
|  L.Ş. “\_\_\_\_\_\_\_\_\_\_\_\_\_\_\_\_\_\_” (sectorul poliţiei de frontieră) | \_\_\_\_\_\_\_\_\_\_\_\_\_ (gradul special) | \_\_\_\_\_\_\_\_\_\_\_\_ (semnătura) | \_\_\_\_\_\_\_\_\_\_\_\_\_\_\_ (numele, prenumele) |

|  |
| --- |
| b)verso |
| Posesorul permisului **are dreptul** de aflare în zona de frontieră în limita sectorului şi a duratei de timp indicate în permis şi are dreptul de desfăşurare a activităţilor autorizate. **În timpul aflării în zona de frontieră se interzice:** tragerea cu arma în direcţia frontierei; deteriorarea sau distrugerea semnelor de frontieră, a instalaţiilor sau mijloacelor tehnice de supraveghere şi control; utilizarea focului deschis fără luarea măsurilor pentru împiedicarea propagării acestuia la statele vecine, producerea sau extinderea incendiilor; fixarea pe bandă magnetică, pe hîrtie sau pe alt suport a imaginilor care redau porţiuni din teritoriul statelor vecine; schimbul de obiecte sau corespondenţa peste frontieră, în alte puncte decît cele destinate prin lege acestui scop; desfăşurarea activităţilor care pot polua apele, aerul sau solul în zona de frontieră, precum şi a apelor de frontieră. **Telefoane de contact:** \_\_\_\_\_\_\_\_\_\_\_\_\_\_\_\_\_\_\_\_  |
| Dimensiunile permisului de acces în zona de frontieră – 105×74 mm. |

|  |
| --- |
| Anexa nr.4 la Regulile specifice ale regimului zonei de frontierăMODELUL cererii pentru eliberarea permisului de acces în zona de frontieră *Domnului (numele, prenumele),**Funcţia**Gradul special*CERERE Rog eliberarea permisului de acces în zona de frontieră (permis pentru ambarcaţiune *nr. de înmatriculare*) pentru desfăşurarea activităţilor de \_\_\_\_\_\_\_\_\_\_\_\_\_, de la data de \_\_\_\_\_\_\_\_\_ pînă la data de \_\_\_\_\_\_\_\_\_ în limitele *(regiunea)* \_\_\_\_\_\_\_\_\_\_\_\_*(se indică sectorul concret de desfăşurare a activităţii)*. Antecedente penale nestinse nu am, nu am încălcat anterior legislaţia Republicii Moldova cu privire la frontiera de stat.În timpul aflării în zona de frontieră, mă oblig să respect prevederile legislaţiei în vigoare. La cerere anexez: copia actului de identitate, copia documentului ce atestă desfăşurarea activităţii legale în zona de frontieră, alte acte *(în cazul desfăşurării activităţilor ce prevăd autorizaţie specială).*  |
| numele, prenumele |

|  |  |
| --- | --- |
| Anexa nr.5la Regulile specifice aleregimului zonei de frontieră MODELUL registrului eliberării permiselor

|  |
| --- |
|  REGISTRU DE ELIBERARE A PERMISELOR  |

a) pentru acces în zona de frontieră  |
| **Numărul permisului** | **Data, ora depunerii cererii** | **Denumirea, seria, numărul actului de identitate** | **Scopul (baza legală)** | **Data, ora eliberării permisului** | **Permis valabil pînă la data de** | **Dovada de primire a permisului (semnătura)** | **Dovada de primire a instructajului (semnătura)** |
|   |  |  |  |  |  |  |  |
|   |  |  |  |  |  |  |  |
|   |  |  |  |  |  |  |  |

|  |
| --- |
| b) pentru ambarcaţiuni |
| **Numărul permisului** | **Data, ora depunerii cererii** | **Denumirea, seria, numărul actului de identitate** | **Numărul de înmatriculare a ambarcaţiunii** | **Scopul (baza legală)** | **Data, ora eliberării permisului** | **Permis valabil pînă la data de** | **Dovada de primire a permisului (semnătura)** | **Dovada de primire a instructajului (semnătura)** |
|   |  |  |  |  |  |  |  |  |
|   |  |  |  |  |  |  |  |  |
|   |  |  |  |  |  |  |  |  |

|  |
| --- |
| Anexa nr.6la Regulile specifice ale regimului zonei de frontieră **MODELUL****permisului pentru ambarcaţiune**1. recto
 |

|  |
| --- |
| PERMIS PENTRU AMBARCAŢIUNE nr.\_\_\_\_\_\_\_\_\_\_\_\_\_   *Eliberat*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Numele, prenumele, data, luna, anul naşterii)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (viza de reşedinţă) (nr. permisului de acces în zona de frontieră)*Valabil din\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pînă la\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**în limitele* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(se indică numărul semnelor de frontieră şi locul de amplasare a ambarcaţiunii) *Ambarcaţiunea \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**(descrierea ambarcaţiunii şi numărul de înmatriculare a bordului)*  *PERMISUL ESTE VALABIL NUMAI LA PREZENTAREA* *ACESTUIA ÎMPREUNĂ CU ACTUL DE IDENTITATE:*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (numărul actului de identitate valabil)  |
|  L.Ş. “\_\_\_\_\_\_\_\_\_\_\_\_\_\_\_\_\_\_” (sectorul poliţiei de frontieră) | \_\_\_\_\_\_\_\_\_\_\_\_ (gradul special) | \_\_\_\_\_\_\_\_\_\_\_ (semnătura) | \_\_\_\_\_\_\_\_\_\_\_\_\_\_\_ (numele, prenumele) |

|  |
| --- |
| 1. verso
 |
| Posesorul permisului **are dreptul** de aflare în zona de frontieră în limita sectorului şi a duratei de timp indicate în permis şi are dreptul de desfăşurare a activităţilor autorizate. **În timpul aflării în zona de frontieră se interzice:** tragerea cu arma în direcţia frontierei; deteriorarea sau distrugerea semnelor de frontieră, a instalaţiilor sau mijloacelor tehnice de supraveghere şi control; utilizarea focului deschis fără luarea măsurilor pentru împiedicarea propagării acestuia la statele vecine, producerea sau extinderea incendiilor; fixarea pe bandă magnetică, pe hîrtie sau pe alt suport a imaginilor care redau porţiuni din teritoriul statelor vecine; schimbul de obiecte sau corespondenţa peste frontieră, în alte puncte decît cele destinate prin lege acestui scop; desfăşurarea activităţilor care pot polua apele, aerul sau solul în zona de frontieră, precum şi a apelor de frontieră; efectuarea convorbirilor neautorizate peste linia de frontieră. **Telefoane de contact:** \_\_\_\_\_\_\_\_\_\_\_\_\_\_\_\_\_\_\_  |
| Dimensiunile permisului pentru ambarcaţiune – 105×74 mm. |